pythainlp/thai-wiki-dataset-v4 huggingface dataset:
ฆฤตาจี

เทพธิดาในปรัมปราวิทยาฮินดู
ฆฤตาจี  เป็นนางเทพอัปสร (นางเทพธิดา) ในเทพปกรณัมศาสนาฮินดู นางเป็นที่รู้จักจากความงามและความเย้ายวนใจอันสามารถมัดใจบุรุษเพศชายทั้งหลายไม่ว่าจะเป็นเทวดาหรือมนุษย์ นอกจากนี้นี้นางยังมีบทบาทในฐานะเป็นมารดาอีกด้วย
วรรณกรรม.
นามของนางนั้นปรากฏในคัมภีร์ศาสนาฮินดูหลายเล่ม รวมถึงมหากาพย์รามายณะ มหาภารตะ และปุราณะ นางถูกอธิบายว่าอยู่ในนางอัปสราชั้นไทวิกะ (นางอัปสรชั้นสูงระดับเดียวกับเจ้าแม่ชั้นผู้ใหญ่ในศาสนาฮินดู) และนางยังเป็นเป็นประธานในเดือนกุมภะซึ่งเป็นเดือนในปฏิทินจันทรคติของอินเดียในพระคัมภีร์ต่าง ๆ นั้นบรรยายถึงเสน่ห์ของนางที่สามารถมัดใจบุรุษทั้งหลายได้ไม่ว่าจะเป็น ฤๅษี (นักบวช) คนธรรพ์ (นักดนตรีแห่งสวรรค์) เทวดา (เทพบุรุษ) และกษัตริย์
มนุษย์กลายพันธุ์ (มาร์เวลคอมิกส์)

ในหนังสือการ์ตูนอเมริกันที่ตีพิมพ์โดยมาร์เวลคอมิกส์ มนุษย์กลายพันธุ์ หรือ มิวแทนท์  เป็นมนุษย์ที่มีลักษณะทางพันธุกรรมที่เรียกว่า เอ็กซ์-ยีน (X-gene) มันทำให้มนุษย์กลายพันธุ์พัฒนาพลังเหนือมนุษย์ที่จะแสดงออกตั้งแต่วัยเริ่มเจริญพันธุ์ มนุษย์กลายพันธุ์บางครั้งถูกเรียกว่าเป็นสปีชีส์ย่อยของมนุษย์ Homo sapiens superior หรือเรียกง่าย ๆ ว่า Homo superior มนุษย์กลายพันธุ์เป็นวิวัฒนาการระดับลูกหลานของ "โฮโม เซเปียนส์" และโดยทั่วไปถือว่าเป็นขั้นต่อไปในวิวัฒนาการของมนุษย์ ความถูกต้องของสิ่งนี้เป็นประเด็นถกเถียงกันอย่างมากในจักรวาลมาร์เวล
การกลายพันธุ์ของมาร์เวลในรูปแบบที่แตกต่างออกไป ซึ่งเป็นตัวละครที่พัฒนาพลังของพวกเขาหลังจากสัมผัสกับสิ่งเร้าหรือพลังงานภายนอกเท่านั้น (เช่น ฮัลค์, สไปเดอร์-แมน, แฟนแทสติกโฟร์, แอบซอร์บิงแมน และ กัปตันมาร์เวล) แต่มนุษย์กลายพันธุ์นั้นมีการกลายพันธุ์ทางพันธุกรรมที่แท้จริง
สื่ออื่นๆ.
จักรวาลภาพยนตร์มาร์เวล.
หลังจากที่ดิสนีย์เข้าซื้อกิจการ เทว็นตี้เซ็นจูรีฟ็อกซ์ ในปี ค.ศ. 2019 ลิขสิทธิ์ภาพยนตร์เรื่อง X-Men และตัวละครกลายพันธุ์อื่น ๆ ก็เปลี่ยนกลับเป็นของมาร์เวลสตูดิโอส์ เมื่อถูกถามว่าการที่เขาใช้คำว่า "มนุษย์กลายพันธุ์" หมายความว่าภาพยนตร์เรื่องนี้จะหลีกเลี่ยงคำว่า "X-Men" หรือไม่ ไฟกีชี้แจงว่าเขาใช้สองคำนี้แทนกันได้ เขาเสริมว่าแนวทางของมาร์เวลสตูดิโอส์ที่มีต่อตัวละครจะแตกต่างไปจากแฟรนไชส์ของฟ็อกซ์ ตั้งแต่ปี ค.ศ. 2022 เผ่าพันธุ์มนุษย์กลายพันธุ์ได้ปรากฏตัวในสื่อต่าง ๆ ที่อยู่ในแฟรนไชส์สื่อของจักรวาลภาพยนตร์มาร์เวล (MCU) ได้แก่
เอฟเอยูธคัพ

เอฟเอยูธคัพ  เป็นการแข่งขันฟุตบอลที่ดำเนินการโดยสมาคมฟุตบอล หรือ เอฟเอสำหรับทีมอายุต่ำกว่า 18 ปี เฉพาะผู้เล่นที่มีอายุระหว่าง 15 ถึง 18 ปีในวันที่ 31 สิงหาคมของฤดูกาลปัจจุบันเท่านั้นที่มีสิทธิ์เข้าร่วม ส่วนใหญ่เป็นทีมเยาวชนจากสโมสรฟุตบอลอาชีพในพรีเมียร์ลีก ดึงดูดผู้เข้าร่วมกว่า 400 คนจากทั่วประเทศ
เมื่อสิ้นสุดสงครามโลกครั้งที่ 2 เอฟเอได้จัด Youth Championship for County Association โดยพิจารณาว่าเป็นวิธีที่ดีที่สุดในการกระตุ้นการแข่งขันในหมู่เยาวชนที่ยังไม่โตพอที่จะเล่นทีมชุดใหญ่ การแข่งขันไม่ได้ดึงดูดผู้ชมจำนวนมาก แต่ผู้เล่นที่โดดเด่นถูกเรียกติดทีมชาติชุดเยาวชน และนักฟุตบอลเยาวชนหลายพันคนได้รับโอกาสลงเล่นในระดับชาติเป็นครั้งแรก ในปี ค.ศ. 1951 มีการตระหนักว่าการแข่งขันระดับสโมสรน่าจะดึงดูดใจได้มากกว่า FA Youth Challenge Cup (ฤดูกาล 1952–53) สงวนไว้เฉพาะทีมเยาวชนของสโมสร ทั้งระดับอาชีพและระดับสมัครเล่นที่เป็นสมาชิกของเอฟเอ
เซอร์ โจ ริชาร์ดส์ อดีตประธานฟุตบอลลีกผู้ล่วงลับเป็นผู้คิดแนวคิดเรื่องยูธคัพ ในตอนแรกเขาเสนอแนวคิดนี้กับสโมสรในลีก แต่พวกเขาไม่สนใจ ริชาร์ดส์จึงนำแนวคิดนี้เสนอต่อสมาคมฟุตบอล ซึ่งพวกเขาชอบแนวคิดนี้และได้จัดการแข่งขันในปีเดียวกัน ถ้วยรางวัลยูธคัพถูกซื้อโดยฟุตบอลลีกในช่วงสงครามโลกครั้งที่ 2 Fred Howarth เลขานุการของฟุตบอลลีก พบถ้วยรางวัลในตู้ที่สำนักงานและส่งมอบให้กับสมาคมฟุตบอล
แมนเชสเตอร์ยูไนเต็ด เป็นสโมสรที่ประสบความสำเร็จมากที่สุดในการแข่งขัน โดยคว้าแชมป์ได้ถึง 11 สมัย พวกเขายังเป็นแชมป์ในฤดูกาลปัจจุบันหลังจากเอาชนะนอตทิงแฮมฟอเรสต์ 3-1 ในรอบชิงชนะเลิศปี ค.ศ. 2022
การแข่งขันรายการนี้ทำหน้าที่เป็นจุดเริ่มต้นในการแข่งขันระดับมืออาชีพสำหรับผู้เล่นชั้นนำของอังกฤษหลายคน อย่างจอร์จ เบสต์, จอห์น บานส์, ไรอัน กิกส์, เดวิด เบ็คแคม, แกรี เนวิล, ฟิล เนวิล, นิคกี บัตต์, พอล สโกลส์, แฟรงค์ แลมพาร์ด, ไมเคิล โอเว่น, สตีเวน เจอร์ราร์ด, เจมี คาร์ราเกอร์, โจ โคล, เวย์น รูนีย์, ธีโอ วัลค็อตต์, แดเนียล สเตอร์ริดจ์ แจ็ค วิลเชียร์ และแกเร็ธ เบล ต่างเคยคว้าแชมป์รายการนี้หรือได้เล่นในนัดชิงชนะเลิศ เอฟเอยูธคัพ ฤดูกาล 1991–92 มีชื่อเสียงโด่งดังจากการผงาดขึ้นของกลุ่มลูกนกหัดบินของเฟอร์กี
ฮิเดโอะ อิชิกาวะ

ฮิเดโอะ อิชิกาวะ (<ruby>石川 英郎<rt>いしかわ ひでお</rt></ruby>, 13 ธันวาคม 1969 -) เป็นนักพากย์และผู้บรรยายชายชาวญี่ปุ่น เกิดที่เมืองนิชิโนมิยะ จังหวัดเฮียวโงะ สังกัดอาโอนิโปรดักชัน ส่วนสูง 181 ซม.
มาซาฮิโระ ยามานากะ

มาซาฮิโระ ยามานากะ (<ruby>山中 真尋<rt>やまなか まさひろ</rt></ruby>, 22 ธันวาคม 1980 –) เป็นนักพากย์และผู้บรรยายชายชาวญี่ปุ่น เกิดที่ จังหวัดไซตามะ สังกัดเค็นยูออฟฟิศ ส่วนสูง 169 ซม.
ประเทศเวียดนามในซีเกมส์ 2023

ประเทศเวียดนาม มีกำหนดจะเข้าร่วมเข้าร่วมในการแข่งขันกีฬาซีเกมส์ครั้งที่ 32 ซึ่งจะจัดขึ้นระหว่างวันที่ 5 ถึง 16 พฤษภาคม ค.ศ. 2023 ที่พนมเปญ ประเทศกัมพูชา
ประเทศมาเลเซียในซีเกมส์ 2023

ประเทศมาเลเซีย มีกำหนดเข้าร่วมการแข่งขัน ซีเกมส์ 2023 ที่พนมเปญ ประเทศกัมพูชา ตั้งแต่วันที่ 5 ถึง 17 พฤษภาคม ค.ศ. 2023 ทีมชาติมาเลเซียจะประกอบด้วยนักกีฬา 677 คน เป็นชาย 403 คน และหญิง 274 คน นอกจากนี้ ยังมีเจ้าหน้าที่อีก 237 คนเข้าร่วมด้วย
ฟินสวิมมิง.
ชาย
หญิง
ผสม
เจ้าชายหฤทเยนทระแห่งเนปาล

หฤทเยนทระ ศาหะ (ประสูติ 30 กรกฎาคม พ.ศ. 2545) เป็นสมาชิกของราชอาณาจักรเนปาลในอดีตและเป็นรัชทายาทอันดับ 2 ของเนปาล ระบอบกษัตริย์ถูกล้มล้างอย่างเป็นทางการเมื่อวันที่ 28 พฤษภาคม พ.ศ. 2551 พระองค์จึงเป็นที่รู้จักในประเทศเนปาลในพระนามว่า นวยุวราช
นวยุวราช.
เจ้าชายหฤทเยนทระ ประสูติเมื่อเวลา 12:49 น. ในพระราชวังนารายันหิติ ในกาฐมาณฑุ ราชอาณาจักรเนปาล เป็นโอรสเจ้าชายปารัสวีรพิกรมศาหเทวะ มกุฎราชกุมารแห่งเนปาล และเจ้าหญิงหิมานี มกุฎราชกุมารีแห่งเนปาล 
พระอัยกาคือ สมเด็จพระราชาธิบดีชญาเนนทรวีรวิกรมศาหเทวะเป็นพระมหากษัตริย์แห่งเนปาลที่ถูกเนรเทศ ส่วนพระอัยยิกาคือ สมเด็จพระราชินีโกมลราชยลักษมีเทวีศาหะ ซึ่งเป็นสมาชิกของราชวงศ์ราณาตามประเพณีของชาวฮินดู พระองค์ได้รับการตั้งพระนามอย่างเป็นทางการว่า "หฤทเยนทระวีรพิกรมศาหเทวะ" ในพิธีที่พระราชวังนารายันหิติ 11 วันหลังจากประสูติ
ในศาสนาฮินดู มีพิธีมากมายในการเลี้ยงดูพระมหากษัตริย์ในอนาคต หฤทเยนทระ ได้รับพิธีป้อนข้าวตามประเพณี ที่พระราชวังนารายันหิติ หกเดือนหลังจากประสูติ พิธีดำเนินตามประเพณีในคัมภีร์พระเวท พระองค์ทรงเลี้ยงข้าวโดยพระมารดาและสมาชิกราชวงศ์พระองค์อื่น ๆ ในระหว่างพิธี พระองค์ได้รับการถวาย เครื่องราชอิสริยาภรณ์ จากนายกรัฐมนตรี โลเกนดรา บะฮะดูร์ จัน และเจ้าหน้าที่รัฐบาลคนอื่น ๆ ตามลักษณะพิธีแบบดั้งเดิม ต่อมา หฤทเยนทระ ได้ปรากฏตัวต่อสาธารณชนเป็นครั้งแรกในขบวนรถม้าและถูกนำไปยังสถานที่ศักดิ์สิทธิ์ในกาฐมาณฑุ ซึ่งมีการบูชาและประกอบพิธีกรรม นายกรัฐมนตรีทำหน้าที่เป็นฝ่ายอารักขาในช่วงพิธีนี้ และอุ้มเจ้าชายไปรอบๆ วัดเพื่อเป็นสัญลักษณ์แห่งความผูกพันระหว่างประชาชนกับสถาบันกษัตริย์
ราชสันติวงศ์.
หฤทเยนทระ เป็นรัชทายาทอันดับ 2 ในสายการสืบสันตติวงศ์ของเนปาล ในเดือนสิงหาคม พ.ศ. 2549 ก่อนที่ระบอบกษัตริย์จะถูกล้มล้าง รัฐบาลเนปาลได้ออกร่างแก้กฎมนเทียรบาลเพื่อแทนที่การสืบราชสันตติวงศ์แบบดั้งเดิม ต่อมาสภาผู้แทนราษฎรได้อนุมัติร่างแก้กฎมนเทียรบาลให้สตรีสามารถขึ้นครองราชย์ได้ด้วยความเห็นชอบของสมาชิกสภาผู้แทนราษฏร หากร่างกฎมณเทียรบาลถูกใช้จริง เจ้าชายหฤทเยนทระ จะถูกลงให้อยู่ในตำแหน่งที่ 3 ในการสืบราชสันตติวงศ์ เจ้าหญิงปูรณิกาแห่งเนปาล ซึ่งเป็นพระเชษฐภคินี ของพระองค์จะถูกเลื่อนตำแหน่งเป็นอันดับที่ 2 เนื่องจากมกำหนดไว้ว่าราชวงศ์ที่ยังมีชีวิตอยู่จะไม่ถูกลิดรอนจากตำแหน่งหรือ บรรดาศักดิ์ บทบัญญัติใหม่จะมีผลบังคับใช้สำหรับผู้ที่เกิดภายหลังการเปลี่ยนแปลงลำดับการสืบสันตติวงศ์
ในเดือนกุมภาพันธ์ พ.ศ. 2550 มีการคาดเดาในเนปาลว่าพระบืดาและพระอัยกาของหฤทเยนทระจะหลีกทางให้พระองค์ขึ้นครองบัลลังก์ ในเดือนกรกฎาคม พ.ศ. 2550 นายกรัฐมนตรี คิริชา ประสาท โกอิราลา ของเนปาลเรียกร้องให้กษัตริย์และมกุฎราชกุมารสละราชสมบัติเพื่อสนับสนุน หฤทเยนทระ แม้ว่าสิ่งนี้จะถูกปฏิเสธโดยกลุ่มลัทธิเหมา
การล้มล้างระบอบกษัตริย์.
เมื่อวันที่ 24 ธันวาคม พ.ศ. 2550 มีการประกาศว่าเนปาลจะยกเลิกระบอบกษัตริย์ในปี พ.ศ. 2551 หลังจากการเลือกตั้งสภาร่างรัฐธรรมนูญ เมื่อวันที่ 28 พฤษภาคม พ.ศ. 2551 สภาร่างรัฐธรรมนูญแห่งเนปาล (Constituent Assembly of Nepal) ได้ลงมติเป็นเอกฉันท์ให้มีการเปลี่ยนแปลงการปกครองของประเทศจากรูปแบบราชอาณาจักรมาเป็นสาธารณรัฐประชาธิปไตย
ก่อนการยกเลิกระบอบกษัตริย์ หฤทเยนทระ เข้าเรียนที่ โรงเรียนนานาชาติรูปีในกาฐมาณฑุ พระเชษฐภคีนีกับพระขนิษฐาของพระองค์ซึ่งถูกปลดคือ เจ้าหญิงปูรณิกาแห่งเนปาล และ เจ้าหญิงกฤติกาแห่งเนปาล ในเดือนกรกฎาคม พ.ศ. 2551 หฤทเยนทระ ได้เสด็จลี้ภัยทางการเมืองพร้อมกับพระชนนี พระเชษฐภคีนี และพระขนิษฐา โดยได้ประทับอยู่ในประเทศสิงคโปร์ เพื่อไปสมทบพระชนกที่ประทับอยู่ก่อนแล้วซึ่งประกอบธุรกิจในประเทศสิงคโปร์
เชค แช็ค

เชค แช็ค  เป็นบริษัทที่ทำธุรกิจเครือร้านฟาสต์แคชวล จากสหรัฐ ก่อตั้งเมื่อเดือนกันยายน พ.ศ. 2547 ผู้ก่อตั้งโดยแดเนียล เมเยอร์ ก่อนก่อตั้มเริ่มแรกทำธุรกิจรถเข็นขายฮอทดอกในเมดิสันสแควร์ใน พ.ศ. 2544 และได้รับความนิยมก็เพิ่มขึ้นเรื่อยๆจนถึงในปี พ.ศ. 2547 ได้รับใบอนุญาตให้เปิดแผงขายถาวรภายในสวนสาธารณะ<ref name="inc/201505/welch/meyer"></ref> ได้ขยายเมนูจากฮอทดอกเพิ่มแฮมเบอร์เกอร์ เฟรนช์ฟรายส์และมิลค์เชค มีสาขามากกว่า 262 สาขาในสหรัฐอเมริกา และในสาขาต่างประเทศอีก 141 สาขา
เชค แช็คในประเทศไทย.
เริ่มตั้งแต่ในเดือนพฤษภาคม พ.ศ. 2565 ทางโซเชียลมีเดียของเชค แช็คได้ยืนยันว่าเตียงจะเปิดตัวสาขาในประเทศไทยภายในปี พ.ศ. 2566 ผู้นำเข้าแบรนด์เชค แช็คในประเทศไทยโดยบริษัท แม็กซิมส์ เคเทอร์เรอร์ จำกัด สาขาแรกตั้งอยู่ที่เซ็นทรัลเวิลด์ฝั่งอิเซตันเก่าเปิดให้บริการวันที่ 30 มีนาคม พ.ศ. 2566 และทางเชค แช็คเตรียมตั้งเป้าจะขยายสาขาในประเทศไทยอีก 15 สาขาภายในปี พ.ศ. 2575
เจ้าชายนิราชันพีรพิกรมศาหเทวะ

เจ้าชายนิราชันพีรพิกรมศาหเทวะ (เนปาล: निराजन बीर विक्रम शाह; 6 พฤศจิกายน พ.ศ. 2521 – 1 มิถุนายน พ.ศ. 2544) เป็นเจ้าชายแห่งเนปาล พระอนุชาของมกุฎราชกุมารดิเพนทรา ซึ่งเป็นผู้ก่อเหตุ ในเหตุการณ์สังหารหมู่พระราชวงศ์เนปาล พ.ศ. 2544 ซึ่งเจ้าชายนิรซัน และพระบรมวงศานุวงศ์ ถูกสังหารในงานเลี้ยงพระกระยาหารอาหารค่ำในปี 2544 เจ้าชายนิรซันอยู่ในลำดับที่ 2 ในราชบัลลังก์ต่อจากมกุฎราชกุมารดิเพนทรา
การศึกษาและความสนพระราชหฤทัย.
พระองค์ทรงได้รับการศึกษาที่โรงเรียนพุทธนิลกัณฐะ กรุงกาฐมาณฑุ และโรงเรียนมัธยมอีตัน ทรงจบการศึกษาปริญญาศิลปศาสตร์บัณฑิต จากวิทยาลัยการจัดการกรุงกาฐมาณฑุ พระองค์สนพระราชหฤทัยกีฬาโดยเฉพาะกีฬาว่ายน้ำ
สิ้นพระชนม์.
เจ้าชายนิราชัน เป็นหนึ่งในเหยื่อของเหตุการณ์สังหารหมู่พระราชวงศ์เนปาล พ.ศ. 2544 พร้อมกับพระราชชนก พระราชชนนี พระเชษฐา พระเชษฐภคีนี และพระบรมวงศานุวงศ์ 
เกียรติประวัติ.
เครื่องราชอิสริยาภรณ์.
เหรียญเงินที่ระลึก ในสมเด็จพระราชาธิบดีพีเรนทรพีรพิกรมศาหเทวะ เมื่อวันที่ 31 มกราคม พ.ศ.2540
อาเลสซันโดร สการาโน

อาเลสซันโดร สการาโน (เกิด 3 กันยายน พ.ศ. 2526) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วม ร่วมกับอาเดเล ตอนนีนี ตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566
ชีวประวัติ.
อาเลสซันโดร สการาโน เกิดที่บอร์โกมัจโจเร และจบการศึกษาด้านกฎหมายที่มหาวิทยาลัยโบโลญญา
สการาโนเป็นสมาชิกพรรคประชาธิปไตยคริสเตียนมาตั้งแต่ พ.ศ. 2545 เขาดำรงตำแหน่งในสภานิติบัญญัติชุดที่ 27 ของสภาใหญ่สามัญตั้งแต่ พ.ศ. 2551 ถึง พ.ศ. 2555 และอีกครั้งในสภานิติบัญญัติชุดที่ 30 มาตั้งแต่ พ.ศ. 2562 เขาเป็นสมาชิกคณะกรรมาธิการถาวรด้านกิจการภายในและการต่างประเทศประจำสภาสามัญ และหลงใหลเกี่ยวกับการเดินทาง ศิลปะ และโบราณคดี เขาฝึกขี่ม้าจนได้รับชัยชนะจากการแข่งขันชิงแชมป์ซานมารีโน
ในวันที่ 17 มีนาคม พ.ศ. 2566 สภาใหญ่สามัญได้เลือกสการาโนและอาเดเล ตอนนีนี เป็นผู้สำเร็จราชการร่วมแห่งซานมารีโน เริ่มดำรงตำแหน่งตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566
อาเดเล ตอนนีนี

อาเดเล ตอนนีนี (เกิด 24 มิถุนายน พ.ศ. 2520) เป็นนักการเมืองชาวซานมารีโนซึ่งดำรงตำแหน่งผู้สำเร็จราชการร่วม ร่วมกับอาเลสซันโดร สการาโน ตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566
ประวัติ.
อาเดเล ตอนนีนี เกิดที่กรุงซานมารีโน และจบการศึกษาจากสถาบันศิลปะแห่งรัฐอูร์บีโน หลังจากนั้นเธอจึงศึกษาต่อด้านการอนุรักษ์มรดกทางวัฒนธรรมที่มหาวิทยาลัยอูร์บีโน ระหว่าง พ.ศ. 2544 ถึง พ.ศ. 2557 เธอทำงานในสาขานี้ในฐานะเจ้าของธุรกิจงานฝีมือเข้าเล่มหนังสือ
ตอนนีนีเป็นสมาชิกของขบวนการเรเตที่เพิ่งก่อตั้งขึ้นใน พ.ศ. 2555 และทำหน้าที่ในสภาใหญ่สามัญตั้งแต่ พ.ศ. 2562 เธอเป็นตัวแทนของประเทศซานมารีโนในโครงการอาหารโลกและเป็นสมาชิกของคณะกรรมาธิการถาวรด้านกิจการยุติธรรมประจำสภาใหญ่สามัญ เธอหลงใหลในปัญหาสิ่งแวดล้อม รักสัตว์ และมีงานอดิเรกของเธอได้แก่การวาดภาพ การเดินทาง และเครื่องยนต์
ในวันที่ 17 มีนาคม พ.ศ. 2566 สภาใหญ่สามัญได้เลือกเธอและอาเลสซันโดร สการาโน เป็นผู้สำเร็จราชการร่วมแห่งซานมารีโน เริ่มดำรงตำแหน่งตั้งแต่วันที่ 1 เมษายน พ.ศ. 2566 ถึง 1 ตุลาคม พ.ศ. 2566
รัฐกองทัพแห่งชาติโรมาเนีย

รัฐกองทัพแห่งชาติโรมาเนีย  เป็นช่วงเวลาของการปกครองแบบฟาสซิสต์รวบอำนาจเบ็ดเสร็จของราชอาณาจักรโรมาเนียระหว่างวันที่ 14 กันยายน ค.ศ. 1940 ถึงวันที่ 14 กุมภาพันธ์ ค.ศ. 1941 โดยมีอียอน อันตอเนสกู พร้อมด้วยกลุ่มผู้พิทักษ์เหล็กเป็นผู้กุมอำนาจในประเทศ การเมืองของโรมาเนียในสมัยนี้มีลักษณะเป็นลัทธิเหนือชาตินิยม ต่อต้านยิวและคอมมิวนิสต์อย่างรุนแรง แม้ว่ากลุ่มผู้พิทักษ์เหล็กจะเป็นส่วนหนึ่งของรัฐบาลโรมาเนียอยู่ก่อนแล้วตั้งแต่วันที่ 28 มิถุนายน ค.ศ. 1940 แต่หลังจากการครอบงำรัฐบาลอย่างสมบูรณ์เมื่อวันที่ 14 กันยายน ได้นำไปสู่การประกาศจัดตั้งรัฐกองทัพแห่งชาติขึ้นในวันเดียวกัน
เมื่อวันที่ 27 กันยายน ค.ศ. 1940 โรมาเนียถอนตัวออกจากกติกาสัญญาบอลข่าน ในวันที่ 8 ตุลาคม กองทัพเยอรมันประมาณ 500,000 นาย เริ่มข้ามพรมแดนโรมาเนีย ในวันที่ 23 พฤศจิกายน โรมาเนียเข้าร่วมฝ่ายอักษะอย่างเป็นทางการ ในวันที่ 27 พฤศจิกายน อดีตบุคคลสำคัญหรือข้าราชการชั้นสูง 64 คน ถูกสังหารโดยกลุ่มผู้พิทักษ์เหล็กในการสังหารหมู่ที่ชีลาวา กฎหมายต่อต้านยิวที่มีอยู่เดิมแล้วได้รับการขยายขอบเขตมากขึ้น โดยมีการเวนคืนทรัพย์สินที่ชาวยิวชนบทเป็นเจ้าของเมื่อวันที่ 4 ตุลาคม ตามมาด้วยสิทธิในป่าไม้เมื่อวันที่ 17 พฤศจิกายน และท้ายที่สุดเป็นเสรีภาพการขนส่งทางน้ำเมื่อวันที่ 4 ธันวาคม
เมื่อวันที่ 20 มกราคม ค.ศ. 1941 กลุ่มผู้พิทักษ์เหล็กพยายามรัฐประหารและสังหารชาวยิวในบูคาเรสต์ แต่อันตอเนสกูสามารถปราบปรามรัฐประหารได้สำเร็จภายในสี่วัน เป็นเหตุให้กลุ่มผู้พิทักษ์เหล็กถูกบังคับออกจากรัฐบาล ฮอรียา ซีมา ผู้นำกลุ่มผู้พิทักษ์เหล็ก และหน่วยทหารที่ภักดีจำนวนมากลี้ภัยไปยังเยอรมนี ในขณะที่ผู้สนับสนุนคนอื่น ๆ ถูกจับกุม อันตอเนสกูจึงประกาศยกเลิกรัฐกองทัพแห่งชาติลงอย่างเป็นทางการเมื่อวันที่ 14 กุมภาพันธ์ ค.ศ. 1941
รองนายกรัฐมนตรีสหราชอาณาจักร

รองนายกรัฐมนตรีสหราชอาณาจักร  เป็นตำแหน่งหนึ่งของรัฐบาลสหราชอาณาจักร ตำแหน่งนี้ไม่ได้มีการใช้งานตลอดเวลา นายกรัฐมนตรีบางคนไม่ได้แต่งตั้งรองนายกรัฐมนตรี แต่เลือกแต่งตั้งเอกอัครรัฐมนตรี
ประวัติ.
ตำแหน่งรองนายกรัฐมนตรีในกฎหมายของสหราชอาณาจักร ไม่ปรากฎอย่างเป็นทางการ แต่ตำแหน่งนี้ปรากฎครั้งแรกในช่วงสงครามโลกครั้งที่ 2 ช่วงรัฐบาลของเชอร์ชิล ได้มีการแต่งตั้งเคลเมนต์ แอตต์ลี เป็นตัวแทนนายกรัฐมนตรีในการตอบคำถามต่อสภาสามัญชนในปี ค.ศ. 1942 จนถึงปี 1945 
ในปี 1995 ไมเคิล เฮเซลไทน์ ได้รับการแต่งตั้งเป็นรองนายกรัฐมนตรีในเดือนกรกฎาคม และเลขานุการแห่งรัฐในเดือนพฤษภาคม 1997
เจฟฟ์ เบนต์

เจฟฟรีย์ เบนท์ (27 กันยายน ค.ศ. 1932 - 6 กุมภาพันธ์ ค.ศ. 1958) เป็นอดีตนักฟุตบอลอาชีพชาวอังกฤษที่เล่นในตำแหน่งฟูลแบ็คให้กับแมนเชสเตอร์ยูไนเต็ดตั้งแต่ปี ค.ศ. 1948 ถึง ค.ศ. 1958 เขาเป็น 1 ในบัสบีเบบส์ ซึ่งเป็นทีมผู้เล่นอนาคตไกลภายใต้การดูแลของผู้จัดการทีมแมตต์ บัสบี ในช่วงกลางคริสต์ทศวรรษ 1950 เบนท์ลงเล่นให้ทีมชุดใหญ่เพียง 12 นัดเท่านั้น เนื่องจากมีโรเจอร์ เบิร์น แบ็คซ้ายทีมชาติอังกฤษเป็นแบ็คซ้ายตัวจริง เขาเป็น 1 ใน 8 ผู้เล่นของแมนเชสเตอร์ยูไนเต็ดที่เสียชีวิตในเหตุการณ์ภัยพิบัติทางอากาศมิวนิก เมื่อเครื่องบินของพวกเขาตกในความพยายามครั้งที่ 3 ที่จะบินออกจากรันเวย์ที่ปกคลุมด้วยโคลนที่สนามบินมิวนิก-เรียม หลังการแข่งขันยูโรเปียนคัพ ที่เบลเกรดเจอกับเรดสตาร์เบลเกรด
ประวัติ.
เจฟฟรีย์ เบนท์เกิดที่ซอลฟอร์ด, แลงคาสเชอร์ เมื่อวันที่ 27 กันยายน ค.ศ. 1932 เขาเป็นลูกคนเดียวของคลิฟฟอร์ด เบนท์ คนงานเหมืองที่ Sandhole Colliery และคลาราภรรยาของเขา (นามสกุลเดิม ดันนิง) เขาเติบโตมาในครอบครัวชนชั้นแรงงาน พ่อของเขาทำงานหาเงินแต่เพียงผู้เดียว แต่แม่ของเขาเป็นแม่บ้านและมีอิทธิพลต่อลูกชายของเธอมากกว่า
กิระนา จัสมิน ชูว์เทอร์

กิระนา จัสมิน ชูว์เทอร์ หรือแจสซี่ เดอะเฟซ ชื่อเล่น แจสซี่ (เกิดเมื่อวันที่ 1 มกราคม 2542) เกิดที่กรุงเทพมหานคร เป็นนักแสดง นางแบบลูกครึ่งไทย-อังกฤษ และเธอเคยเข้าแข่งขันในรายการ เดอะเฟซไทยแลนด์ ซีซัน 2 และ เดอะเฟซไทยแลนด์ ซีซัน 4 และเซ็นสัญญาเป็นนักแสดงของกันตนา
ประวัติ.
กิระนา จัสมิน ชูว์เทอร์ ชื่อเล่น แจสซี่ (เกิดเมื่อวันที่ 1 มกราคม 2542) จบการศึกษาระดับมัธยมจากโรงเรียนบางกอกพัฒนาและระดับปริญญาตรี คณะนิเทศศาสตร์ จุฬาลงกรณ์มหาวิทยาลัย (ภาคอินเตอร์)(ดรอปการศึกษาปี 3) 
การประกวด.
กิระนาเคยเข้าแข่งขันในรายการเดอะเฟซไทยแลนด์ ซีซัน 2 อยู่ในทีมของเมนเทอร์ คริส หอวัง
และในปีพ.ศ. 2561 กิระนากลับเข้ามาแข่งขันในรายการ เดอะเฟซไทยแลนด์ ซีซัน 4 ซึ่งอยู่ในทีมของเมนเทอร์ บี น้ำทิพย์ และเมนเทอร์ ศรีริต้า เจนเซ่น ณรงค์เดช ได้เซ็นสัญญาเป็นนักแสดงของกันตนา
เมื่อปี 2564 กิระนาได้แจ้งเกิดในละครธิดาซาตาน และร่วมแสดงกับ มาเรีย เฮิร์ชเลอร์ เทีย ทวีพาณิชย์พันธุ์ และ ลาภิสรา อินทรสูต
และปี 2566 กิระนาได้เข้าร่วมประกวดมิสยูนิเวิร์สไทยแลนด์ 2566 โดยเป็นตัวแทนจังหวัดแม่ฮ่องสอน (MUT20) กิระนา ได้ตำแหน่งรองอันดับ 1 มิสยูนิเวิร์สไทยแลนด์ 2566 และไม่ได้เซ็นสัญญา จึงถูกถอนตำแหน่งรองอันดับ 1 โดย ฉัตรนลิน โชติจิรวราฉัตร (ดำรงตำแหน่งแทน)
ความสัมพันธ์ซาอุดีอาระเบีย–ไทย

ความสัมพันธ์ซาอุดีอาระเบีย–ไทย  สื่อถึงความสัมพันธ์ในอดีตและปัจจุบันระหว่างซาอุดีอาระเบียกับไทย โดยซาอุดีอาระเบียจัดตั้งสถานทูตที่กรุงเทพมหานคร ส่วนไทยมีสถานทูตที่รียาด แต่อยู่ในสถานะอุปทูต อย่างไรก็ตาม ทั้งฝ่ายซาอุดีอาระเบียและไทยมุ่งฟื้นฟูความสัมพันธ์ระหว่างสองชาติ ทั้งสองประเทศสถาปนาความสัมพันธ์ใน ค.ศ. 1957 และมีชาวไทยแสนกว่าคนเดินทางไปทำงานที่ซาอุดีอาระเบีย ความเป็นหุ้นส่วนทางยุทธศาสตร์และมิตรภาพระหว่างซาอุดีอาระเบียและไทยได้ถดถอยลงอย่างเห็นได้ชัดหลังจากคดีเพชรซาอุ ถึงกระนั้นการค้าระหว่างซาอุดีอาระเบียและไทยยังคงอยู่ในระดับสูง ในช่วงไม่กี่ปีที่ผ่านมา ซาอุดีอาระเบียและไทยได้แสดงเจตจำนงที่จะฟื้นฟูความสัมพันธ์ระหว่างสองราชอาณาจักร
ในวันที่ 26 มกราคม ค.ศ. 2022 โดยการนำของ พลเอกประยุทธ จันทร์โอชา ได้มีการรื้อฟื้นความสัมพันธ์ทั้งสองประเทศ จนทั้งสองประเทศได้ประกาศฟื้นฟูความสัมพันธ์ทางการทูตเต็มรูปแบบและเตรียมแต่งตั้งเอกอัครราชทูต เดือนพฤศจิกายนปีเดียวกัน เจ้าชายมุฮัมมัด บิน ซัลมาน มกุฎราชกุมารซาอุดีอาระเบีย เสด็จพระราชดำเนินเยือนประเทศไทย เพื่อทรงร่วมการประชุมเอเปค 2022 ปีต่อมาทางการซาอุดีอาระเบียได้แต่งตั้งอับดุรเราะห์มาน อับดุลอะซีซ อัลซุฮัยบานี เป็นเอกอัครราชทูตประจำประเทศไทยคนแรกในรอบกว่า 30 ปี
จารึกเกอดูกันบูกิต

จารึกเกอดูกันบูกิต เป็นศิลาจารึกที่ชาวดัตช์ชื่อ C.J. Batenburg ค้นพบ ในวันที่ 29 พฤศจิกายน ค.ศ. 1920 ที่เกอดูกันบูกิต จังหวัดสุมาตราใต้ หมู่เกาะอินเดียตะวันออกของเนเธอร์แลนด์ (ปัจจุบันคือประเทศอินโดนีเซีย) ที่ริมฝั่งแม่น้ำตาตัง ซึ่งเป็นลำน้ำสาขาของแม่น้ำมูซี ถือเป็นตัวอย่างภาษามลายู (ในรูปภาษามลายูเก่า) ที่เก่าแก่ที่สุดเท่าที่ยังหลงเหลืออยู่ หินขนาดเล็กนี้มีขนาด 45 × 80 เซนติเมตร (1.48 × 2.62 ฟุต) ซึ่งลงจารึกในวันที่ 1 พฤษภาคม ค.ศ. 683 ศิลาจารึกนี้เขียนด้วยอักษรทมิฬปัลลวะ
เทศบาลตำบลโคกตูม

โคกตูม เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลนิคมสร้างตนเองและตำบลโคกตูม ในอำเภอเมืองลพบุรี จังหวัดลพบุรี เดิมมีฐานะเป็นสุขาภิบาลโคกตูมที่จัดตั้งขึ้นใน พ.ศ. 2507 ในท้องที่ตำบลนิคมสร้างตนเอง ในปี พ.ศ. 2517 ได้แยกพื้นที่ 7 หมู่บ้านของตำบลนิคมสร้างตนเอง ตั้งเป็นตำบลโคกตูม ท้องที่สุขาภิบาลจึงอยู่ในเขตทั้งสองตำบล และจัดตั้งเป็นเทศบาลตำบลในปี พ.ศ. 2542
ในวันที่ 30 กันยายน พ.ศ. 2557 เพื่อความเหมาะสมในการบริหารกิจการและการทะนุบำรุงท้องถิ่น เพื่อเป็นไปตามสภาพพื้นที่จริง ได้ปรับเขตตำบลท่าศาลา และตำบลนิคมสร้างตนเองให้สอดคล้องกับประกาศสุขาภิบาลโคกตูมปี พ.ศ. 2507 และปรับเขตตำบลนิคมสร้างตนเอง และตำบลโคกตูม เนื่องจากการตั้งตำบลโคกตูมในปี พ.ศ. 2517 เพราะมีราษฎรได้รับความเดือดร้อนจากการปฏิบัติหน้าที่ของเทศบาลตำบลโคกตูม โดยไม่สามารถขอเลขบ้านหรือขออนุญาตก่อสร้างอาคารได้ เพราะเทศบาลตำบลโคกตูมอ้างว่า เป็นผู้อาศัยอยู่นอกพื้นที่นอกเขตเทศบาล แต่ในขณะเดียวกันยังคงเก็บภาษีบำรุงท้องที่ ภาษีโรงเรือนกับเจ้าของที่ดินที่อ้างว่าอยู่นอกเขตเทศบาลดังกล่าวมาโดยตลอด
จังหวัดลพบุรีจึงมีความเห็นโดยสรุปว่า พื้นที่ส่วนที่เหลือของตำบลโคกตูมและตำบลนิคมสร้างตนเอง ปรากฎว่าไม่เป็นเขตการปกครองขององค์กรปกครองส่วนท้องถิ่นใดและไม่สามารถจัดตั้งเป็นองค์กรปกครองส่วนท้องถิ่นได้ ดังนั้น เพื่อเป็นการแก้ไขปัญหาดังกล่าว ควรให้เทศบาลตำบลโคกตูมดำเนินการเปลี่ยนแปลงแนวเขตการปกครองให้ครอบคลุมพื้นที่ทั้งหมดของตำบลโคกตูมและตำบลนิคมสร้างตนเอง ตามมาตรา 12 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 โดยเปลี่ยนแปลงเขตกับทาง 5 อำเภอ คือ อำเภอเมืองลพบุรี อำเภอโคกสำโรง อำเภอพัฒนานิคม อำเภอพระพุทธบาท อำเภอหนองโดน ดังนี้
การแก้ไขเปลี่ยนแปลงแนวเขตตำบลโคกตูมและตำบลนิคมสร้างตนเอง (เทศบาลตำบลโคกตูม) จะทำให้เทศบาลตำบลโคกตูมซึ่งแต่เดิมมีพื้นที่ 132.71 ตารางกิโลเมตร เพิ่มขึ้นเป็น 219.47 ตารางกิโลเมตร และครอบคลุมพื้นที่เต็มทั้งตำบลนิคมสร้างตนเอง (11 หมู่บ้าน) และตำบลโคกตูม (16 หมู่บ้าน) รวมทั้งสิ้น 27 หมู่บ้าน
แม็กพายเมอร์เดอส์

แม็กพายเมอร์เดอร์ส  เป็นนวนิยายลึกลับในปี ค.ศ. 2016 โดยนักเขียนชาวอังกฤษ แอนโทนี โฮโรวิตซ์ และเป็นนวนิยายเรื่องแรกในซีรีส์ของ ซูซาน ไรแลนด์ เนื้อเรื่องเน้นไปที่การฆาตกรรมนักเขียนนวนิยายลึกลับชื่อดังและใช้การเล่าเรื่องในรูปแบบเรื่องราวซ้อนเรื่องราว
หนังสือเล่มนี้ได้รับการแปลเป็นหลายภาษาและได้รับการดัดแปลงเป็นละครโทรทัศน์ 6 ตอนที่มีชื่อเดียวกัน
เรื่องย่อ.
เรื่องราวของบรรณาธิการหญิงชื่อ ซูซาน ไรแลนด์ ซึ่งได้รับต้นฉบับที่เขียนด้วยลายมือของนวนิยายลึกลับเรื่องล่าสุดของนักเขียนขายดี อลัน คอนเวย์ แต่บทสุดท้ายของนวนิยายเรื่องนี้ขาดหายไป หลังจากนั้นไม่นาน เธอก็รู้ว่า อลัน คอนเวย์เสียชีวิตจากการฆ่าตัวตายจากการตกลงมาจากดาดฟ้าแมนชั่นของเขา อย่างไรก็ตาม เธอมีข้อสงสัยเกี่ยวกับความเป็นจริงของเหตุการณ์ และตัดสินใจที่จะสืบสวนการตายของคอนเวย์เพื่อที่จะได้รู้ความจริง และค้นหาว่าต้นฉบับบทสุดท้ายของนวนิยายเรื่องนี้ไปอยู่ที่ไหน
พัฒนา.
โฮโรวิตซ์พัฒนาแนวคิดเรื่องราวของแม็กพายเมอร์เดอร์ส เป็นครั้งแรกในช่วงฤดูกาลที่ 1 ของมิดโซเมอร์เมอร์เดอร์ส ซึ่งออกอากาศครั้งแรกในปี ค.ศ. 1997 เขาระบุว่าเขาต้องการให้นวนิยายเรื่องนี้ "เป็นมากกว่านวนิยายฆาตกรรมลึกลับ"
เครื่องอิสริยาภรณ์กุหลาบขาวแห่งฟินแลนด์

เครื่องอิสริยาภรณ์กุหลาบขาวแห่งฟินแลนด์  เป็นหนึ่งในสามของเครื่องอิสริยาภรณ์ของประเทศฟินแลนด์ร่วมกับเครื่องอิสริยาภรณ์แห่งผู้ปลดปล่อยและเครื่องอิสริยาภรณ์สิงโตแห่งฟินแลนด์ มอบให้แก่ผู้กระทำคุณประโยชน์ต่อรัฐการและประชาชนชาวฟินแลนด์ทั้งชาวฟินแลนด์และชาวต่างประเทศ
ประวัติ.
เครื่องอิสริยาภรณ์นี้ถูกสร้างขึ้นเมื่อวันที่ 28 มกราคม พ.ศ. 2462 โดยคาร์ล กุสตาฟ เอมิล มันเนอร์เฮม โดยที่มาของชื่อเครื่องอิสริยาภรณ์มาจากดอกกุหลาบ 9 ดอกในตราแผ่นดินของฟินแลนด์ โดยบรรจุอยู่ในรัฐธรรมนูญเมื่อวันที่ 16 พฤษภาคม ปีเดียวกัน เครื่องอิสริยาภรณ์นี้ออกแบบโดยอักเซลี การ์เลน-คาเรลา
ลักษณะและลำดับชั้น.
เครื่องอิสริยาภรณ์นี้มีทั้งสิ้น 10 ชั้น โดยมีแพรแถบสีน้ำเงินครามตามสีธงชาติฟินแลนด์ ตัวดวงตราจารึกคำขวัญว่า "Isänmaan hyväksi" (เพื่อปิตุภูมิที่ดี) โดยลำดับชั้นของเครื่องอิสริยาภรณ์ดังกล่าวมีดังนี้
การมอบ.
ประธานาธิบดีฟินแลนด์ คือประธานของเครื่องอิสริยาภรณ์นี้ และมีการแต่งตั้งคณะกรรมการประจำเครื่องอิสริยาภรณ์เพื่อค้นหาผู้ที่เหมาะสมและเสนอชื่อเพื่อรับมอบเครื่องอิสริยาภรณ์นี้ โดยสมาชิกอิสริยาภรณ์นี้ที่มีชื่อเสียงอันได้แก่ ยอซีป บรอซ ตีโต ประมุขแห่งยูโกสลาเวีย สมเด็จพระราชาธิบดีคาร์ลที่ 16 กุสตาฟแห่งสวีเดน บัชชาร อัลอะซัด ประธานาธิบดีซีเรีย เคาะลีฟะฮ์ บิน ซายิด อัลนะฮ์ยาน ประธานาธิบดีสหรัฐอาหรับเอมิเรตส์ สมเด็จพระจักรพรรดิฮิโรฮิโตะแห่งญี่ปุ่น เป็นต้น
มาริโกะ โทริเบะ

มาริโกะ โทริเบะ (; โรมาจิ: "Toribe Mariko", เกิด 31 กรกฎาคม 1990) เป็นนักพากย์หญิงชาวญี่ปุ่น สังกัด IAM เอเจนซี เกิดที่จังหวัดนีงาตะ เป็นมิสโซเฟียกรังด์ปรีซ์ ปี 2012
เครื่องเสนาอิสริยาภรณ์นักบุญยากอบและพระขรรค์

เครื่องเสนาอิสริยาภรณ์นักบุญยากอบและพระขรรค์  คือเครื่องอิสริยาภรณ์เก่าแก่ของประเทศโปรตุเกส ร่วมกับเครื่องเสนาอิสริยาภรณ์หอคอยและดาบ เครื่องเสนาอิสริยาภรณ์แห่งพระคริสต์ เครื่องเสนาอิสริยาภรณ์เอวีซ สร้างขึ้นเมื่อ พ.ศ. 1718 และถูกบรรจุไว้ในรัฐธรรมนูญสมัยราชอาณาจักรโปรตุเกส เมื่อ พ.ศ. 2332 ก่อนจะระงับการมอบเครื่องอิสริยาภรณ์นี้ไปใน พ.ศ. 2453 และถูกฟื้นฟูอีกครั้งเมื่อวันที่ 1 ธันวาคม พ.ศ. 2461 เครื่องเสนาอิสริยาภรณ์นี้มอบให้แก่ผู้กระทำคุณประโยชน์สูงสุดด้านวิทยาศาสตร์ ศิลปะ และวรรณกรรมของประเทศโปรตุเกส โดยประธานาธิบดีโปรตุเกสเป็นประธานของเครื่องเสนาอิสริยาภรณ์นี้
ลำดับชั้น.
แต่เดิมเครื่องอิสริยาภรณ์นี้มีทั้งสิ้นห้าชั้น ก่อนจะมีการเพิ่มชั้นสายสร้อยใน พ.ศ. 2505 สำหรับมอบให้แก่ประธานาธิบดีโปรตุเกสและประมุขแห่งรัฐต่างประเทศ โดยลำดับชั้นของเครื่องเสนาอิสริยาภรณ์มีดังนี้
<br>
วัตสัน

วัตสัน  เป็นเครือข่ายร้านขายผลิตภัณฑ์ดูแลสุขภาพและความงามของฮ่องกงในเอเชียและยุโรป เป็นแบรนด์สุขภาพและความงามระดับเรือธงของเอเอส วัตสัน กรุ๊ป ซึ่งถือหุ้นใหญ่โดยซีเค ฮัทชินสัน โฮลดิ้งส์
มีสาขาเกือบ 8,000 แห่งและร้านขายยา 1,500 แห่งใน 15 ประเทศทั้งในเอเชียและยุโรป รวมถึงฮ่องกง อินโดนีเซีย มาเก๊า จีนแผ่นดินใหญ่ มาเลเซีย ฟิลิปปินส์ สิงคโปร์ ไต้หวัน ไทย เวียดนาม ตุรกี ยูเครน สหรัฐอาหรับเอมิเรตส์ ซาอุดีอาระเบียและกาตาร์ 
ประวัติ.
ก่อตั้งและย้ายไปฮ่องกง.
ดร. โทมัส บอสเวลล์ วัตสัน จากสกอตแลนด์ เป็นสมาชิกคนแรกของครอบครัววัตสันที่มาถึงตะวันออกไกล ซึ่งในปี ค.ศ. 1845 เขาได้ก่อตั้งสถานพยาบาลเอกชนในมาเก๊า หลังจากขายสถานพยาบาลเอกชนให้กับเพื่อนแพทย์ เขาย้ายไปฮ่องกงในปี ค.ศ. 1856 ซึ่งเขาได้เป็นส่วนหนึ่งของเจ้าของร้านขายยาในฮ่องกง
รู้จักกันในชื่อ "Big Medicine Shop" ลูกค้าหลักของร้านขายยาคือทหารและกะลาสี
เกาะระ

เกาะระ เป็นเกาะในตำบลเกาะพระทอง อำเภอคุระบุรี จังหวัดพังงา เป็นส่วนหนึ่งของพื้นที่ชุ่มน้ำเกาะระ-เกาะพระทอง ที่มีลักษณะภูมิประเทศเป็นชายฝั่งยุบตัว
เกาะระมีพื้นที่ 19.5 ตารางกิโลเมตร เป็นเกาะที่วางตัวในแนวทิศเหนือ-ใต้ มีความลาดชันสูง มียอดเขาสูงจากระดับน้ำทะเล 235 เมตร ด้านทิศตะวันตกมีหาดทรายเป็นแนวยาวด้านทิศเหนือและทิศใต้เป็นแหล่งที่มีแนวปะการังน้ำตื้นที่สมบูรณ์ เป็นเกาะที่มีพื้นที่ราบและเคยผ่านการทำเหมืองแร่มาก่อนทำให้ดินเป็นทรายไม่เหมาะทำการเกษตรกรรม ด้านตะวันออกของเกาะส่วนใหญ่เป็นป่าชายเลนมีลำคลองผ่ากลางพื้นที่ในแนวเหนือ-ใต้ เป็นเกาะที่มีเต่าขึ้นมาวางไข่มากบริเวณชายหาดด้านทิศตะวันตก เกาะมีอ่าวเล็ก ๆ กว่า 10 อ่าว เช่น อ่าวกุนิง อ่าวตาด อ่าวลูกตุ้ม อ่าวสน อ่าวตังหน อ่าวรังนก อ่าวทึง อ่าวนุ้ย อ่าวเส้ง อ่าวน้ำจืด 
พันธุ์ไม้และสัตว์.
พันธุ์ไม้ที่พบได้แก่ บนเขาสูงมีต้นไม้หนาแน่น เช่น ไม้ตะเคียนสะย้า ตะเคียนชันตาแมว ไข่เขียว กระบาก ยูงหรือชนิดอื่น ๆ ไม่ว่าจะเป็นตีนเป็ดแดง ขนุนนกจิกนมหิน รัก ฯลฯ ด้านล่างรกทึบด้วยจำพวกหวาย ปาล์ม ไม้ไผ่ ไม้พุ่ม และเถาวัลย์ชนิดต่าง ๆ ส่วนพื้นที่เขาลาดชันเรื่อยลงมาถึงพื้นล่าง มีพรรณไม้เด่นเช่น ยางเสียน ยางมันหมู พะยอม ตะเคียนทอง ตะเคียนทราย เหรียง รักเขา มะปริง มะส้าน เลือดกวาง มะไฟป่าสกุลข่าลิง สกุลส้มกุ้ง กะพ้อ เตย ฯลฯ
เกาะระมีสัตว์ป่าและสัตว์ใกล้สูญพันธุ์จำนวนมาก จากการสำรวจเบื้องต้นพบว่า มีสัตว์เลี้ยงลูกด้วยนม เช่น กวางป่า หมูป่า ค่างแว่นถิ่นใต้ ลิงแสม อีเห็นธรรมดา นากใหญ่ขนเรียบ นิ่ม กระรอกท้องแดง กระรอกปลายหางดำ ค้างคาวแม่ไก่เกาะ บ่าง และหนูเกาะ
นกที่พบ ได้แก่ นกตะกรุม นกพญาปากกว้างท้องแดงนกเงือกกรามช้าง นกเงือกหัวหงอก เป็ดผีเสื้อเป็ดแดง นกกาน้ำเล็ก นกยางทะเล นกยางกรอกพันธุ์จีน นกยางโทนใหญ่ นกออก เหยี่ยวแดงนกอีก๋อยเล็ก นกหัวโตทรายเล็ก นกหัวโตทรายใหญ่ นกนางนวลแกลบท้ายทอยดำ นกกะปูดใหญ่ นกจาบคาหัวสีส้ม นกจาบคอสีฟ้า นกแก๊กนกกก นกนางแอ่นบ้าน นกนางแอ่นแปซิฟิกและอื่น ๆ รวม 106 ชนิด 
สัตว์เลื้อยคลานพบ ตะกวด เหี้ย งูเหลือม งูพังกา งูลายสอใหญ่จิ้งเหลนบ้าน เต่าหับ เต่าดำ ที่น่าสนใจที่สุดคือเต่ามะเฟือง เต่าหญ้า และเต่าตนุ ที่จะขึ้นมาวางไข่ช่วงเดือนพฤศจิกายนถึงเดือนมกราคมของทุกปี
พันธุ์ปลาที่พบ เช่น ปลาสีเสียด ปลากะพงข้างปาน ปลาตะกรับ ปลาปักเป้า ปลากระทุงเหวปากแดง ปลากะพงแดง ปลากดทะเล ปลาสีกุน รวมทั้งปลาที่อยู่ในแนวปะการังเช่น ปลาสิงโต ปลากะรังลายขวางจุดน้ำเงินปลากะพง ปลาผีเสื้อ ปลาสลิดหิน ปลาการ์ตูนส้มขาว ปลาขี้ตังเบ็ดฟ้า ฯลฯ
กล้องโทรทรรศน์เชิงแสง

กล้องโทรทรรศน์เชิงแสง (optical telescope) เป็นกล้องโทรทรรศน์ประเภทหนึ่งที่ทำงานกับแสงในช่วงคลื่นที่ตามนุษย์มองเห็นเป็นหลัก ทำหน้าที่รวบรวมแสงเข้าที่จุดโฟกัสเพื่อสร้างภาพขยาย อาจใช้สำหรับการสังเกตการณ์ด้วยตาโดยตรง หรือเพื่อสร้างภาพถ่าย หรืออาจบันทึกข้อมูลโดยผ่านเซนเซอร์รูปภาพ
กล้องโทรทรรศน์เชิงแสงมีสามประเภทหลักโดยแบ่งตามโครงสร้าง ดังนี้:
ความสามารถในการแยกแยะรายละเอียดภายในภาพของกล้องโทรทรรศน์เชิงแสงนั้นสัมพันธ์โดยตรงกับเส้นผ่านศูนย์กลาง (หรือ รูรับแสง) ของ เลนส์ใกล้วัตถุ (เลนส์หลักหรือกระจกที่รวบรวมและโฟกัสแสง) และความสามารถในการรวบรวมแสงนั้นสัมพันธ์กับพื้นที่ของเลนส์ใกล้วัตถุ ยิ่งเลนส์ใกล้วัตถุมีขนาดใหญ่ กล้องโทรทรรศน์จะรวบรวมแสงได้มากขึ้น และให้รายละเอียดที่ละเอียดยิ่งขึ้น
กล้องส่องทางไกล เช่น กล้องตาเดียว และ กล้องสองตา นั้นถือเป็นกล้องโทรทรรศน์เชิงแสง ซึ่งนอกจากจะใช้ในดาราศาสตร์เชิงสังเกตการณ์แล้ว ยังอาจถูกใช้สำหรับกิจกรรมกลางแจ้ง เช่น ปักษีวิทยา การเดินอากาศ การล่า การสอดแนม และกิจกรรมในร่มหรือกึ่งกลางแจ้ง เช่น การชมศิลปะการแสดงหรือกีฬา
ประเทศซูรินามในโอลิมปิกฤดูร้อน 2024

ประเทศซูรินาม มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 15 ของประเทศในโอลิมปิกฤดูร้อน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
ความสัมพันธ์ออสเตรเลีย–ฟินแลนด์

มีความสัมพันธ์ระหว่างประเทศระหว่างออสเตรเลียและฟินแลนด์ โดยสถาปนาความสัมพันธ์ทางการทูตเมื่อวันที่ 31 พฤษภาคม ค.ศ. 1949 โดยประเทศออสเตรเลียมีตัวแทนในประเทศฟินแลนด์ผ่านสถานเอกอัครราชทูตในสต็อกโฮล์ม ประเทศสวีเดน และผ่านสถานกงสุลกิตติมศักดิ์ในเฮลซิงกิ ส่วนประเทศฟินแลนด์มีสถานเอกอัครราชทูตในแคนเบอร์ราตั้งแต่ ค.ศ. 1978 ร่วมกับสถานกงสุลกิตติมศักดิ์ในเมลเบิร์นและเพิร์ท, สถานกงสุลกิตติมศักดิ์ในแอดิเลด, บริสเบน, ดาร์วิน, โฮบาร์ต และซิดนีย์ ตลอดจนสถานรองกงสุลกิตติมศักดิ์ในแคนส์
ความสัมพันธ์ทางการทูต.
ประวัติช่วงต้น ค.ศ. 1917–1949.
ตัวแทนทางการทูตของฟินแลนด์ในออสเตรเลียในยุคแรกเริ่มมีอายุย้อนไปถึง ค.ศ. 1917 เมื่อแกรนด์ดัชชีฟินแลนด์ประกาศเอกราชจากจักรวรรดิรัสเซีย โดยตัวแทนทางการทูตของฟินแลนด์มีตัวแทนโดยนักการทูตรัสเซียก่อน ค.ศ. 1917 แม้ว่าสหราชอาณาจักร (เป็นตัวแทนของออสเตรเลีย) จะไม่ยอมรับประเทศใหม่ของฟินแลนด์จนถึงวันที่ 6 พฤษภาคม ค.ศ. 1919 แต่จอห์น ออสการ์ บอยเยอร์ หัวหน้าคณะลูกเรือเผยแพร่คริสต์ศาสนาของฟินแลนด์ในซิดนีย์ ได้ทำหน้าที่ในฐานะกงสุลอย่างไม่เป็นทางการ กระทั่งบอยเยอร์ถูกแทนที่ในเดือนกุมภาพันธ์ ค.ศ. 1919 เมื่อวิลเลียม วัตต์ ซึ่งรักษาการแทนนายก ประกาศว่าออสเตรเลียยอมรับนักธุรกิจชื่อคาร์โล โยฮันเนส เนาแคลร์ ในฐานะตัวแทนกงสุลของฟินแลนด์ในซิดนีย์
เนาแคลร์ได้รับการแต่งตั้งอย่างเป็นทางการให้เป็นกงสุลโดยรัฐบาลฟินแลนด์เมื่อวันที่ 24 ตุลาคม ค.ศ. 1919 เขตอำนาจศาลของเขายังรวมถึงนิวซีแลนด์, นิวกินี และโอเชียเนียโดยทั่วไป โดยเกี่ยวกับการแต่งตั้งของเขา นิตยสาร"เดลีคอมเมอร์เชียลนิวส์แอนด์ชิปปิงลิสต์"ได้ระบุในเชิงบวกว่า: "ฟินแลนด์จะพบว่าในออสเตรเลีย เธอจะได้เพื่อนที่ยินดีเป็นอย่างยิ่งที่จะค้าขายกับเธอ และการส่งตัวแทนของเธอมาที่นี่ก็แสดงให้เห็นว่าเธอจริงจังแล้ว" ทั้งนี้ เนาแคลร์เป็นนักกีฬาที่มีความสามารถซึ่งชนะเลิศการแข่งขันชิงแชมป์ประเทศออสเตรเลียทั้งประเภทพุ่งแหลนและขว้างจักรใน ค.ศ. 1919 และ 1921 ตามลำดับ ส่วนเมื่อวันที่ 24 ตุลาคม ค.ศ. 1919 เนาแคลร์ได้รับการแต่งตั้งอย่างเป็นทางการให้เป็นกงสุลฟินแลนด์ประจำออสเตรเลีย โดยมีหน้าที่รับผิดชอบนิวซีแลนด์และหมู่เกาะแปซิฟิก ซึ่งได้รับการยอมรับจากสมเด็จพระเจ้าจอร์จที่ 5 แห่งสหราชอาณาจักรเมื่อวันที่ 15 ธันวาคม ค.ศ. 1919 อย่างไรก็ตาม ในวันที่ 9 พฤษภาคม ค.ศ. 1921 เนาแคลร์เสียชีวิตอย่างกะทันหันด้วยวัย 31 ปี ที่ต่อมา ได้มีการเปิดเผยว่าเขาเสียชีวิตจากการใช้มอร์ฟีนเกินขนาด ซึ่งเป็นผลจากปัญหาชีวิตคู่ รวมถึงการเสียชีวิตของเขาได้รับการประกาศว่าเป็นการฆ่าตัวตาย และเพื่อเป็นการรำลึกถึง โก. ยี. เนาแคลร์ คัพ ได้สร้างขึ้นโดยสมาคมกรีฑาสมัครเล่นรัฐนิวเซาท์เวลส์ โดยมอบให้กับผู้ชนะที่มีคะแนนรวมสูงสุดในการแข่งประจำปี
สโมสรฟุตบอลแมนเชสเตอร์ยูไนเต็ดในฤดูกาล 1957–58

ฤดูกาล 1957–58 เป็นฤดูกาลที่ 56 ของแมนเชสเตอร์ยูไนเต็ดในฟุตบอลลีกและเป็นฤดูกาลที่ 13 ติดต่อกันในลีกสูงสุดของฟุตบอลอังกฤษ
ในฤดูกาลนี้นับเป็นช่วงเวลาที่เลวร้ายที่สุดในประวัติศาสตร์ของสโมสร เมื่อผู้เล่น 8 คน เจ้าหน้าที่สโมสร 3 คน และผู้โดยสารอีก 10 คนเสียชีวิตจากเหตุภัยพิบัติทางอากาศมิวนิกเมื่อวันที่ 6 กุมภาพันธ์ ค.ศ. 1958 ระหว่างเดินทางกลับจากการแข่งขันยูโรเปียนคัพรอบก่อนรองชนะเลิศกับเรดสตาร์เบลเกรด มาร์ค โจนส์, กัปตันทีม โรเจอร์ เบิร์น, เจฟฟ์ เบนต์, เดวิด เพ็กก์, เอ็ดดี้ โคลแมน, บิล วีแลน และทอมมี่ เทย์เลอร์ กองหน้าตัวกลาง เสียชีวิตทั้งหมดทันที ดังคัน เอดเวิดส์ ปีกซ้ายอนาคตไกลอยู่ในโรงพยาบาลเป็นเวลา 2 สัปดาห์ก่อนที่เขาจะเสียชีวิตในวันที่ 21 กุมภาพันธ์
จอห์นนี เบอร์รี ปีกและเซ็นเตอร์ฮาล์ฟ แจ็กกี บลานช์ฟลาวเวอร์ ต่างก็ได้รับบาดเจ็บสาหัสจนไม่สามารถลงเล่นได้อีก ขณะที่ผู้เล่นที่รอดชีวิตหลายคนไม่พร้อมลงสนามเพราะต้องพักฟื้นจากอาการบาดเจ็บเป็นเวลานานพอสมควร แมตต์ บัสบี ผู้จัดการทีมได้รับบาดเจ็บสาหัส และผู้ช่วยของเขา จิมมี เมอร์ฟี (ซึ่งไม่ได้อยู่ในเที่ยวบินนั้น) รับหน้าที่คุมทีมชุดใหญ่แทนจนจบฤดูกาล วอลเตอร์ คริกเมอร์ เลขานุการสโมสร และโค้ชทอม เคอร์รี และเบิร์ต วอลลีย์ เสียชีวิตทั้งหมดจากเหตุการณ์เครื่องบินตกครั้งนี้ ซึ่งทำให้มีผู้เสียชีวิตทั้งหมด 23 คน
แม้ว่าจะมีการสูญเสียภายในทีมของพวกเขา แต่ยูไนเต็ดก็ยังสามารถไปถึงรอบชิงชนะเลิศเอฟเอ คัพในฤดูกาลนั้น ซึ่งพวกเขาแพ้ให้กับโบลตันวอนเดอเรอส์ พวกเขาเข้าถึงรอบรองชนะเลิศของยูโรเปียนคัพด้วย อย่างไรก็ตามฟอร์มในลีกของพวกเขาตกลงไปหลังจากเครื่องบินตกโดยจบอันดับที่ 9 ของตาราง โดยพวกเขาจบตามหลังแชมป์ลีกฤดูกาลนั้นอย่างวุลเวอร์แฮมป์ตันวอนเดอเรอส์ ซึ่งคุมทีมโดยสแตน คัลลิส ถึง 21 แต้ม
ทีมยูไนเต็ดมีความสูญเสียจากการเสียชีวิตและบาดเจ็บจากเหตุการณ์โศกนาฏกรรมที่มิวนิก นักเตะเยาวชนจำนวนหนึ่งจากทีมเยาวชนและศูนย์ฝึกเยาวชนของสโมสรได้เลื่อนชั้นขึ้นสู่ทีมชุดใหญ่ รวมถึงปีก เชย์ เบรนแนน และกองหน้า มาร์ก เพียร์สัน สมาชิกใหม่ที่โดดเด่นอีกคนของทีมคือผู้รักษาประตู แฮร์รี เกร็กก์ ซึ่งเซ็นสัญญาในเดือนธันวาคม ค.ศ. 1957 ไม่กี่สัปดาห์ก่อนเครื่องบินตกที่มิวนิก และได้รับการยกย่องว่าเป็นฮีโร่ในการช่วยเหลือลูกสาวและแม่ของเธอซึ่งเป็นผู้โดยสารในเหตุการณ์เครื่องบินตก
ผู้ทำประตูสูงสุดของยูไนเต็ดในฤดูกาลนี้คือ เดนนิส ไวโอเลต ซึ่งยิงไป 23 ประตูในทุกรายการและ 16 ประตูในลีกแม้ว่าจะไม่ได้ลงเล่นเป็นเวลา 2 เดือนในขณะที่เขาฟื้นตัวจากอาการบาดเจ็บจากเหตุเครื่องบินตกที่มิวนิก
ภัยพิบัติทางอากาศมิวนิก.
เมื่อวันที่ 5 กุมภาพันธ์ ค.ศ. 1958 ยูไนเต็ดเล่นกับเรดสตาร์เบลเกรดที่ยูโกสลาเวีย ในเลกที่ 2 ของยูโรเปียนคัพรอบก่อนรองชนะเลิศ การแข่งขันจบลงด้วยการเสมอกัน 3-3 แต่จากการที่ยูไนเต็ดเปิดบ้านเอาชนะไปได้ 2-1 ในเลกแรก ทำให้รวมผล 2 นัดพวกเขาชนะไปด้วยสกอร์ 5-4 และเข้าถึงรอบรองชนะเลิศเป็นปีที่ 2 ติดต่อกัน
กล้องโทรทรรศน์แบบกัสแกร็ง

กล้องโทรทรรศน์แบบกัสแกร็ง (Cassegrain telescope) เป็นกล้องโทรทรรศน์สะท้อนแสงประเภทหนึ่งที่ประดิษฐ์ขึ้นโดยโลร็อง กัสแกร็ง นักบวชชาวฝรั่งเศส ในศตวรรษที่ 17
ประกอบขึ้นโดยการวางกระจกเงาทุติยภูมิที่เป็นกระจกเงานูนทรงไฮเพอร์โบลาไว้ด้านหน้ากระจกเงาปฐมภูมิที่เป็นกระจกเงาเว้าทรงไฮเพอร์โบลา แล้วเปิดช่องว่างตรงกลางกระจกเงาปฐมภูมิให้ลำแสงผ่านไปยังด้านหลังซึ่งวางอุปกรณ์วัดแสงเช่น CCD เอาไว้
เนื่องจากกระจกเงาทุติยภูมิมีลักษณะนูน ความยาวโฟกัสของกล้องโทรทรรศน์จึงเป็น 3-4 เท่าของความยาวโฟกัสของกระจกเงาปฐมภูมิ เช่นเดียวกับ กล้องโทรทรรศน์แบบนิวตัน กล้องแบบนี้จะไม่เกิดความคลาดทรงกลมสำหรับภาพของจุดที่ระยะอนันต์บนแกนหลัก
กล้องโทรทรรศน์ขนาดใหญ่บางรุ่นสามารถปรับให้เป็นกล้องโทรทรรศน์แบบนิวตันได้โดยเปลี่ยนกระจกเงาทุติยภูมิเป็นกระจกเงาระนาบที่เอียง 45 องศา
รูปแบบอื่น.
กล้องโทรทรรศน์แบบอื่น ๆ หลายประเภทได้ดัดแปลงโดยมีพื้นฐานจากกล้องโทรทรรศน์แบบกัสแกร็ง เช่น กล้องโทรทรรศน์แบบริตชี–เครเตียง, กล้องโทรทรรศน์แบบดอล–เคอร์แค็ม, กล้องโทรทรรศน์แบบชมิท–กัสแกร็ง, กล้องโทรทรรศน์แบบมัคซูตอฟ–กัสแกร็ง
สโมสรฟุตบอลเขลางค์ ยูไนเต็ด

สโมสรฟุตบอลเขลางค์ ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดลำปาง ปัจจุบันเล่นในไทยลีก 3 โซนภาคเหนือ
ประวัติ.
สโมสรฟุตบอลเขลางค์ ยูไนเต็ด ก่อตั้งเมื่อปี 2564 เขลางค์ ยูไนเต็ดได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 ในโซนภาคเหนือ เป็นการแข่งขันแรก โดยได้ตำแหน่งอันดับที่ 3 ของโซน ต่อมาในปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 ในโซนภาคเหนือ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3 โซนภาคเหนือ
ในวันที่ 14 กรกฎาคม พ.ศ. 2568 สโมสรได้ผ่านการพิจารณาตามข้อกำหนดของระเบียบว่าด้วยการออกใบอนุญาตสโมสรของไทยลีก 3 ฤดูกาล 2568–69
สโมสรมีแผนจะย้ายสนามเหย้าจาก สนามกีฬามหาวิทยาลัยราชภัฏลำปาง มาเป็น สนามกีฬากลางจังหวัดลำปาง (สนามหนองกระทิง) เพื่อใช้ในการแข่งขันฤดูกาล 2568–69 ของไทยลีก 3 จนกระทั่งในวันที่ 1 สิงหาคม 2568 ได้ย้ายมาใช้สนามกีฬากลางจังหวัดลำปางอย่างเป็นทางการ
 "ณ วันที่ 8 สิงหาคม 2568"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
โลร็อง กัสแกร็ง

โลร็อง กัสแกร็ง (ค.ศ. 1629 – 1 กันยายน 1693) เป็นนักบวชในนิกายคาทอลิกและนักดาราศาสตร์ชาวฝรั่งเศส เป็นที่รู้จักดีในฐานะผู้ประดิษฐ์กล้องโทรทรรศน์แบบกัสแกร็ง
ชีวประวัติ.
โลร็อง กัสแกร็งเกิดที่เมืองชาทร์ ใน ปี ค.ศ. 1629 เป็นบุตรชายของมาตูว์แร็ง (Mathurin) กัสแกร็ง และ เฌออาน (Jehanne) กัสแกร็ง ไม่ชัดเจนว่าเขาได้รับการศึกษาแบบใดมา แต่ตั้งแต่ในปี 1654 เขาเป็นทั้งนักบวชและศาสตราจารย์ เชื่อกันว่าเขามีความสนใจใน สวนศาสตร์ ทัศนศาสตร์ และ กลศาสตร์ เขาเสียชีวิตเมื่อวันที่ 1 กันยายน 1693 ขณะทำงานเป็นครูสอนวิทยาศาสตร์ที่ วิทยาลัยชาทร์
แคปคอมบีตเอ็มอัปบันเดิล

แคปคอมบีตเอ็มอัปบันเดิล  (วางจำหน่ายในประเทศญี่ปุ่นในชื่อ แคปคอมเบลต์แอ็กชันคอลเลกชัน) เป็นการรวมเกมอาร์เคดแนวบีตเอ็มอัปของแคปคอมที่พัฒนาและเผยแพร่โดยบริษัทแคปคอม คอลเลกชันนี้วางจำหน่ายแบบดิจิทัลสำหรับนินเท็นโด สวิตช์, เพลย์สเตชัน 4 และเอกซ์บอกซ์วัน ในเดือนกันยายน ค.ศ. 2018 โดยเกมดังกล่าวจะวางจำหน่ายสำหรับวินโดวส์ในเดือนตุลาคม ค.ศ. 2018 ตลอดจนเปิดตัวทางวัตถุในประเทศญี่ปุ่นวันที่ 6 ธันวาคมสำหรับเพลย์สเตชัน 4 และนินเท็นโด สวิตช์
รูปแบบการเล่น.
"แคปคอมบีตเอ็มอัปบันเดิล"เป็นชุดรวมที่รวบรวมเกมบีตเอ็มอัปเวอร์ชันอาร์เคดเจ็ดเกมจากบริษัทแคปคอม ได้แก่:
เกมทั้งเจ็ดแต่ละเกมมีตัวเลือกให้เล่นเวอร์ชันภาษาอังกฤษหรือภาษาญี่ปุ่น นอกจากนี้ เกมทั้งหมดยังรองรับหลายผู้เล่นออนไลน์ การเปิดตัวครั้งนี้นับเป็นการวางจำหน่ายสำหรับเครื่องเล่นในบ้านครั้งแรกทั้ง"อาร์เมอดวอริเออส์"และ"แบตเทิลเซอร์กิต"
คอลเลกชันนี้ประกอบด้วยแกลเลอรีสำหรับดูศิลปะแนวคิด, งานศิลปะขั้นสุดท้าย, ตัวละคร และงานศิลปะจากคอลเลกชันดังกล่าวเอง
แอนอีฟนิงวิธซิลก์โซนิก

แอนอีฟนิงวิธซิลก์โซนิก  เป็นสตูดิโออัลบั้มเปิดตัวโดยซูเปอร์ดูโออเมริกัน ซิลก์โซนิก ซึ่งประกอบด้วยสมาชิก บรูโน มาส์ และแอนเดอร์สัน .แพก วางจำหน่ายในวันที่ 12 พฤศจิกายน ค.ศ. 2021 โดยอาฟเตอร์แมตเอ็นเตอร์เทนเมนต์ และแอตแลนติกเรเคิดส์ ในการประพันธ์อัลบั้ม ซิลก์โซนิกได้กลับมาร่วมงานกับคริสโตเฟอร์ โบรดี บราวน์ และเจมส์ ฟอนเติลรอย พวกเขาได้ร่วมงานกับนักดนตรีชาวอเมริกัน บูตซี คอลลินส์ ซึ่งเป็นผู้คิดชื่อวงคู่หูของมาส์และแพกมาเป็นผู้บรรยาย และโปรดิวเซอร์บันทึกเสียงชาวอเมริกัน ดีมาย มาร่วมประพันธ์ในอัลบั้ม การบันทึกเสียง "แอนอีฟนิงวิธซิลก์โซนิก" เริ่มในปี ค.ศ. 2017 และระหว่างต้นปี ค.ศ. 2020 ถึงกลางปี ค.ศ. 2021 ที่แชมพูเพรสแอนด์เคิร์ลสตูดิโอส์
นักวิจารณ์หลายคนกล่าวว่า "แอนอีฟนิงวิธซิลก์โซนิก" สร้างขึ้นจากองค์ประกอบดนตรีอาร์แอนด์บี โซล ฟังก์ ฮิปฮอป และป็อป บทประพันธ์เพลงของอัลบั้มพาสำรวจอรรถบทต่าง ๆ ในอัลบั้มก่อนหน้าของมาส์ เช่น "การยั่วยวน, ความโรแมนติก" การคืนดี และวัตถุนิยม ส่วนแอนเดอร์สัน .แพก กล่าวว่าเขาไม่เคยแต่งเพลงเกี่ยวกับวัตถุนิยมมาก่อนเลย
"แอนอีฟนิงวิธซิลก์โซนิก" เปิดตัวที่อันดับสองบนชาร์ต"บิลบอร์ด" 200 ด้วยยอดขายในสัปดาห์แรก 104,000 หน่วยเทียบเท่าอัลบั้ม และกลายเป็นอัลบั้มอันดับหนึ่งลำดับที่สองของมาส์ และอัลบั้มครั้งแรกของแพกบนชาร์ตท็อปอาร์แอนด์บี/ฮิปฮอปอัลบั้มในสหรัฐ นอกจากนี้ยังขึ้นถึงห้าอันดับแรกในออสเตรเลีย แคนาดา ไอร์แลนด์ และนิวซีแลนด์ ซึ่งประกอบด้วย 5 ซิงเกิล ได้แก่ "Leave the Door Open" และ "Smokin out the Window" ได้ประสบความสำเร็จเชิงพาณิชย์ ในขณะที่เพลง "Skate" ติดอันดับระดับปานกลางในประเทศต่าง ๆ อีกสองซิงเกิล "Love's Train" ซึ่งคัฟเวอร์เพลงของคอนฟันก์ชุน และซิงเกิล "After Last Night" ได้เผยแพร่ในปี ค.ศ. 2022 โดยแต่ละซิงเกิลประสบความสำเร็จเชิงพาณิชย์เล็กน้อย "Leave the Door Open" ครองอันดับหนึ่งบน"บิลบอร์ด"ฮอต 100 และในนิวซีแลนด์ กลายเป็นเพลงอันดับหนึ่งลำดับที่ 8 ของมาส์และเพลงแรกของแพกในสหรัฐ อัลบั้มนี้ได้รับการยืนยันระดับทองคำโดยมิวสิกแคนาดา (MC) และระดับทองคำขาวโดยสมาคมผู้ประกอบกิจการเพลงของสหรัฐอเมริกา (RIAA)
"แอนอีฟนิงวิธซิลก์โซนิก"ได้รับเสียงชื่นชมจากทั่วโลก และเป็นสตูดิโออัลบั้มที่ได้รับการยกย่องมากที่สุดในอาชีพของมาส์ โดยนักวิจารณ์ต่างชื่นชมในด้านความรู้สึกย้อนยุคและความเข้ากันระหว่างมาส์และแพก ในงานประกาศผลรางวัลแกรมมี ครั้งที่ 64 ของปี ค.ศ. 2022 เพลง "Leave The Door Open" สามารถคว้ารางวัลถึง 4 รางวัล ได้แก่ บันทึกเสียงแห่งปี เพลงแห่งปี ขับร้องอาร์แอนด์บียอดเยี่ยม และเพลงอาร์แอนด์บียอดเยี่ยม สื่อสิ่งพิมพ์หลายฉบับระบุว่าอัลบั้มนี้เป็นหนึ่งในสถิติที่ดีที่สุดของปี และ"บิลบอร์ด"ยกให้เป็นอัลบั้มที่ดีที่สุดอันดับเจ็ดของปี ค.ศ. 2021 อัลบั้มนี้ยังได้รับการประชาสัมพันธ์ผ่าน "แอนอีฟนิงวิธซิลก์โซนิกแอตพาร์กเอ็มจีเอ็ม" (2022) พร้อมทั้งการแสดงในงานประกาศผลรางวัลต่าง ๆ
การตอบรับเชิงวิจารณ์.
รายชื่ออันดับสิ้นปี.
"แอนอีฟนิงวิธซิลก์โซนิก " ปรากฏอยู่ในรายการอัลบั้มที่ดีที่สุดประจำปีหลายรายการ โดยนักวิจารณ์หลายคนระบุว่าอัลบั้มนี้เป็นอัลบั้มอันดับหนึ่งในอัลบั้มที่ดีที่สุดของปี ค.ศ. 2021
ตลาดสี่มุมเมือง

ตลาดสี่มุมเมือง เป็นตลาดกลางจำหน่ายผักและผลไม้ภายใต้การดำเนินงานของบริษัท ดอนเมืองพัฒนา จำกัด ธุรกิจของตระกูลภัทรประสิทธิ์ ซึ่งดูแลตลาดไท ตั้งอยู่บนถนนพหลโยธิน กิโลเมตรที่ 29 ตำบลคูคต อำเภอลำลูกกา จังหวัดปทุมธานี มีเนื้อที่ 453 ไร่ ตั้งอยู่ในทำเลที่มีถนนสายหลักซึ่งเชื่อมกับ จังหวัดต่าง ๆ ในภูมิภาคทั่วประเทศ 
ตลาดสี่มุมเมืองเปิดดำเนินการตั้งแต่วันที่ 1 กรกฎาคม พ.ศ. 2526 จากแผนพัฒนาเศรษฐกิจและสังคมแห่งชาติ ฉบับที่ 5 โดยรัฐบาลกำหนดให้มีตลาดกลางสำหรับสินค้าเกษตร วัตถุประสงค์หลักคือตัดพ่อค้าคนกลาง ให้เอกชนเป็นผู้ดำเนินการภายใต้การสนับสนุนจากกรมการค้าภายใน กระทรวงพาณิชย์ โดยได้เลือกบริษัท ดอนเมืองพัฒนา จำกัด เป็นผู้ดูแลโครงการ
จากข้อมูลเพื่อ พ.ศ. 2563 ตลาดสี่มุมเมืองซึ่งเปิดบริการตลอด 24 ชั่วโมง แบ่งตลาดออกเป็น 16 ตลาดย่อย มีแผงขายรวม 1,800 แผง ในแต่ละวันมีรถชาวไร่ชาวสวนมากกว่า 1,500 คัน เข้ามาจำหน่ายผักและผลไม้ในตลาดหมุนเวียน 7,800 ตันต่อวัน และมีรถของลูกค้าหมุนเวียนเข้ามาซื้อสินค้าในตลาดเฉลี่ยวันละ 8,000 คัน สร้างเม็ดเงินหมุนเวียนในตลาดเฉลี่ย 300 ล้านบาทต่อวัน การบริโภคผักผลไม้ในกรุงเทพมหานคร สมุทรปราการ ปทุมธานี และนนทบุรี มาจากตลาดนี้ร้อยละ 60
เจี้ยนเหวิน

เจี้ยนเหวิน  เป็นนามศักราชของจู หยุนเหวิน จักรพรรดิองค์ที่ 2 แห่งราชวงศ์หมิงกินเวลา 4 ปี หลังจากที่จักรพรรดิหมิงเฉิงจู่ หรือจักรพรรดิหย่งเล่อ ประสบความสำเร็จในยุทธการที่จิงหนาน พระองค์ได้เปลี่ยนศักราชเจี้ยนเหวินปีที่ 4 เป็นศักราชหงอู่ปีที่ 35 จักรพรรดิหมิงเฉินจง หรือจักรพรรดิว่านลี่ออกพระราชกฤษฎีกาในปีที่ 23 ของศักราชว่านลี่ (ค.ศ. 1595) เพื่อคืนศักราชเจี้ยนเหวิน
เป็นที่น่าสังเกตว่าจักรพรรดิหย่งเล่อไม่เคยออกพระราชโองการประกาศยกเลิกศักราชเจี้ยนเหวิน นักวิชาการบางคนเชื่อว่าการยกเลิกศักราชนั้นเป็นเพียงการกระทำของขุนนางเท่านั้น
ชาวแอโชมี

แอโชมี  มีอีกชื่อว่า คูดมูนี , ลอรี  หรือ ลอเรสตอนี  เป็นกลุ่มชาติพันธุ์ย่อยอิหร่านของชาวเปอร์เซียที่ส่วนใหญ่อาศัยอยู่ในอิหร่านตอนใต้ ในภูมิภาคที่มีชื่อว่าลอเรสถาน ส่วนใหญ่นับถือศาสนาอิสลามนิกายซุนนี และส่วนน้อยนับถือนิกายชีอะฮ์ ชาวแอโชมีส่วนหนึ่งอพยพไปยังคูเวต บาห์เรน กาตาร์ สหรัฐอาหรับเอมิเรตส์ และรัฐอาหรับริมอ่าวเปอร์เซียอื่น ๆ
ชาวแอโชมีพูดภาษาแอโชมี ภาษานี้มีผู้พูดน้อยลงและมีรายงานว่ามีภาษาย่อย 8 ภาษา และผู้พูดภาษาเปอร์เซียสายหลักส่วนใหญ่เข้าใจภาษานี้
ทอมมี ฮิลฟิเกอร์ (บริษัท)

ทอมมี ฮิลฟิเกอร์ บี.วี. เดิมชื่อ Tommy Hilfiger Corporation และ Tommy Hilfiger Inc. เป็นแบรนด์เสื้อผ้า เครื่องแต่งกาย รองเท้า เครื่องประดับ น้ำหอม และของตกแต่งบ้านสัญชาติอเมริกัน บริษัทก่อตั้งขึ้นในปี ค.ศ. 1985 และสินค้าของแบรนด์จำหน่ายในห้างสรรพสินค้าและร้านค้าปลีกกว่า 2,000 แห่งใน 100 ประเทศ
ประวัติ.
ความเป็นมาและการก่อตั้ง.
อาชีพของทอมมี ฮิลฟิเกอร์ ในแวดวงแฟชั่นเริ่มต้นขึ้นในปี ค.ศ. 1968 เมื่อเขาร่วมก่อตั้งร้านขายเสื้อผ้าและแผ่นเสียงชื่อ People's Place ทางตอนเหนือของรัฐนิวยอร์ก เขาใช้เงิน 150 เหรียญที่เขาเก็บออมจากการทำงานที่ปั๊มน้ำมันเป็นเงินตั้งต้น เขาดูแลการขยายสาขาของบริษัทไปยังเครือข่าย 10 สาขา แม้จะพบกับความสำเร็จในช่วงแรก แต่ People's Place ก็ยื่นฟ้องล้มละลายในปี ค.ศ. 1977 ในปี ค.ศ. 1979 ฮิลฟิเกอร์ย้ายไปนิวยอร์กเพื่อประกอบอาชีพเป็นแฟชั่นดีไซเนอร์ โดยทำงานให้กับแบรนด์ต่างๆ มากมาย รวมทั้งกางเกงยีนส์ Jordache
ในช่วงต้นคริสต์ทศวรรษ 1980 เขาได้พบกับโมฮาน มูร์จานี มหาเศรษฐีด้านสิ่งทอชาวอินเดียโดยหวังว่าจะเปิดตัวไลน์เสื้อผ้าผู้ชาย ด้วยการสนับสนุนของมูร์จานี ในปี ค.ศ. 1985 ฮิลฟิเกอร์ได้เปิดตัวคอลเลกชันแรกซึ่งเป็นเอกลักษณ์เฉพาะของเขา ไลน์เสื้อผ้าใหม่นี้เปิดตัวด้วยแคมเปญการตลาดที่มีชื่อเสียง ซึ่งรวมถึงป้ายโฆษณาขนาดใหญ่ในไทม์สแควร์โดยฝีมือของจอร์จ ลอยส์ นักโฆษณา
แบรนด์ทอมมี ฮิลฟิเกอร์ออกจาก Murjani International ในปี ค.ศ. 1989 โดยมี Silas Chou ให้การสนับสนุนทางการเงินแทน ในปีนั้น Lawrence Stroll และ Joel Horowitz ซึ่งเป็นอดีตผู้บริหารของ Ralph Lauren ทั้งคู่ได้รับการว่าจ้างให้เป็นผู้บริหารของบริษัท Tommy Hilfiger, inc. ที่เพิ่งตั้งขึ้นใหม่ซึ่งมุ่งเน้นไปที่ชุดกีฬาชายในช่วงแรก
แฟรงก์ โอเชียน

คริสโตเฟอร์ ฟรานซิส โอเชียน (เกิด 7 เมษายน ค.ศ. 1987) หรือชื่อเกิด คริสโตเฟอร์ เอ็ดวิน โบรซ์ (Christopher Edwin Breaux) เป็นนักร้อง นักแต่งเพลง และแร็ปเปอร์ชาวอเมริกัน นักวิจารณ์ตั้งข้อสังเกตว่าผลงานของเขานำเสนอรูปแบบดนตรีทดลองและเนื้อเพลงที่มีความคลุมเครือชวนขบคิด โอเชียนได้รับรางวัลแกรมมีสองครั้งและบริตอะวอดส์ สาขาศิลปินเดี่ยวชายต่างชาติ รวมถึงรางวัลอื่น ๆ อีกมากมาย อัลบั้มสองชุดของเขาอยู่ในรายชื่อ 500 อัลบั้มที่ยิ่งใหญ่ที่สุดตลอดกาล ของนิตยสาร "โรลลิงสโตน" ด้วย
โอเชียนริเริ่มอาชีพทางดนตรีในฐานะนักเขียนเงา ก่อนจะได้เข้าร่วมกลุ่มดนตรีฮิปฮอป ออดฟิวเจอร์ ในปี 2010 ปีต่อมาเขาออกมิกซ์เทปชุดแรกชื่อ "นอสตัลเจีย, อุลตรา" จากนั้นได้เซ็นสัญญากับค่ายเพลงเดฟแจมเรเคิดดิงส์ สตูดิโออัลบั้มชุดแรกของเขา "แชนแนลออเรนจ์" เป็นการรวมกันระหว่างอาร์แอนด์บีและโซล ในงานรางวัลแกรมมี 2013 "แชนแนลออเรนจ์" ได้รับการเสนอชื่อเข้าชิงรางวัลอัลบั้มแห่งปีและได้รับรางวัลอัลบั้มเพลงเออร์เบินร่วมสมัยยอดเยี่ยม หนึ่งในซิงเกิลอย่าง "ทิงกิงเบาต์ยู" ยังได้รับการเสนอชื่อเข้าชิงรางวัลบันทึกเสียงแห่งปี เขาได้รับเลือกจากนิตยสาร "ไทม์" ให้เป็นหนึ่งในบุคคลที่ทรงอิทธิพลที่สุดในโลก ปี 2013
หลังจากพักงานนานกว่า 4 ปี โอเชียนออกอัลบั้มภาพชื่อ "เอนด์เลส" ในปี 2016 ตามสัญญาที่ตกลงไว้กับเดฟแจม เขาออกอัลบั้มชุดที่สอง "บลอนด์" หนึ่งวันหลังจากเอนด์เลสวางจำหน่าย "บลอนด์" เป็นการต่อยอดแนวดนตรีทดลองของโอเชียน ซึ่งติดอันดับหนึ่งในรายชื่ออัลบั้มที่ดีที่สุดในคริสต์ทศวรรษ 2010 ของ "พิตช์ฟอร์ก" เป็นอัลบั้มแรกของเขาที่เปิดตัวอันดับหนึ่งบน "บิลบอร์ด" 200 และการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) ตั้งแต่ปี 2017 เป็นต้นมา โอเชียนออกซิงเกิลเป็นระยะ ทำงานเป็นช่างภาพให้กับนิตยสาร ตลอดจนเปิดแบรนด์แฟชั่นชื่อ โฮเมอร์ ในปี 2018
ถนนในประเทศไทย

ถนนในประเทศไทย อาจหมายถึง
setindexbox" class="metadata plainlinks dmbox 
dmbox-setindex" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> บทความนี้ประกอบด้วยรายการถนน ทางหลวง หรือเส้นทางอื่นๆ ที่เกี่ยวข้องกับชื่อเรื่องเดียวกัน </td>
</tr>
</table>#เปลี่ยนทาง
รักษ์วนีย์ คำสิงห์

รักษ์วนีย์ คำสิงห์ (เกิด 27 พฤษภาคม พ.ศ. 2543) ชื่อเล่น เบสท์ เป็นนักร้อง, นักแสดงหญิงชาวไทย และเป็นยูทูบเบอร์
ประวัติ.
รักษ์วนีย์ คำสิงห์ เกิดเมื่อวันที่ 27 พฤษภาคม พ.ศ. 2543 ที่อำเภอบ้านแฮด จังหวัดขอนแก่น เป็นบุตรสาวของสมรักษ์ คำสิงห์ อดีตนักมวยสากลสมัครเล่นเจ้าของเหรียญทองโอลิมปิกคนแรกของไทย นักร้อง และนักแสดงชื่อดัง กับนางเสาวนีย์ คำสิงห์ มีน้องชาย 1 คนคือ โบ๊ท-ภูวรักษ์ คำสิงห์ เธอจบการศึกษาระดับชั้นมัธยมศึกษาจาก โรงเรียนสตรีวิทยา 2 และระดับปริญญาตรีจากคณะนิเทศศาสตร์ มหาวิทยาลัยกรุงเทพ วิทยาเขตรังสิต สาขาวิทยุและโทรทัศน์ พร้อมกับคว้าเกียรตินิยมอันดับ 1 ด้วยเกรดเฉลี่ย 3.89 โดยใช้เวลาเรียน 3 ปีครึ่งและได้เข้ารับปริญญาบัตรเมื่อวันพฤหัสบดีที่ 15 ธันวาคม พ.ศ. 2565
รักษ์วนีย์ คำสิงห์ เป็นนักเรียนที่มักทำกิจกรรมของโรงเรียนตั้งแต่เด็ก ทำให้ต่อมาได้เข้าสู่วงการบันเทิง โดยเริ่มจากการถ่ายมิวสิกวิดีโอ และเคยเข้าประกวดมิสทีนไทยแลนด์ 2016 โดยเข้ารอบ 50 คนสุดท้าย ปัจจุบันรักษ์วนีย์เป็นนักแสดงในสังกัด เดอะ วัน เอ็นเตอร์ไพรส์ และเป็นยูทูบเบอร์ ภายใต้สังกัด Online Station ในชื่อช่อง Kamsing Family Channel ซึ่งเป็นของครอบครัวคำสิงห์ มีผู้ติดตามมากกว่า 5 ล้านคน โดยรักษวณีย์เริ่มทำช่องนี้ตั้งแต่ระหว่างปิดเทอมขณะศึกษาในระดับชั้นมัธยมศึกษาปีที่ 6 เน้นเนื้อหาถ่ายทอดเรื่องราวภายในครอบครัว
ชีวิตส่วนตัว รักษ์วณีย์เคยคบหากับ ตงตง - กฤษกร กนกธร นักแสดงในสังกัดเดียวกัน แต่ต่อมาได้เลิกรากันเมื่อเดือนเมษายน พ.ศ. 2566
รักษ์วนีย์ คำสิงห์ ได้ตัดสินใจเลิกเล่นละคร และกลับมาเป็นอินฟูลเอนเซอร์ เมื่อเดือนกันยายน พ.ศ. 2567
โจ มาโลน ลอนดอน

โจ มาโลน ลอนดอน  เป็นบริษัทเครื่องสำอาง น้ำหอม และเทียนหอมข้ามชาติของอังกฤษ ก่อตั้งโดยโจ มาโลน ในปี ค.ศ. 1990 เอสเต ลอเดอร์ คอมพานีเป็นเจ้าของมาตั้งแต่ปี ค.ศ. 1999 แบรนด์นี้ขึ้นชื่อเรื่องน้ำหอม เทียนไข และผลิตภัณฑ์อาบน้ำ
ประวัติและการออกสื่อ.
แบรนด์ได้รับความนิยมในสหรัฐอเมริกาหลังจาก โจ มาโลน ผู้ก่อตั้งแบรนด์ปรากฏตัวในรายการดิโอปราห์วินฟรีย์โชว์ ของโอปราห์ วินฟรีย์ พิธีกรชื่อดัง ในปี ค.ศ. 1999 โจ มาโลน ลอนดอน (เจเอ็มแอล) ได้ขายบริษัทให้กับบริษัทเอสเต ลอเดอร์ คอมพานี มาโลนยังคงทำงานให้กับแบรนด์ในฐานะผู้อำนวยการฝ่ายสร้างสรรค์จนถึงปี ค.ศ. 2006 และถูกห้ามคิดค้นน้ำหอมหรือไลน์สกินแคร์ใหม่เป็นเวลา 5 ปี เนื่องจากข้อตกลงไม่แข่งขันกัน ต่อมาเธอได้เปิดตัวไลน์ใหม่ Jo Loves
โจ มาโลน ในประเทศไทย.
สำหรับในประเทศไทย โจ มาโลนได้แต่งตั้งให้ ญาญ่า-อุรัสยา เสปอร์บันด์ นักแสดงหญิงชื่อดังเป็นแบรนด์แอมบาสเดอร์คนแรกในประเทศไทยตั้งแต่มีนาคม พ.ศ. 2564
ท่านแม่นางศรีเสงี่ยม

ท่านแม่นางศรีเสงี่ยม หรือ นักนางพศรี เป็นธิดาของขุนนางกรุงอโยธยาในช่วงที่ปกครองจักรวรรดิเขมร เดิมรับราชการเป็นบาทบริจาริกาตำแหน่งพระสนมในพระอินทราชา (เอกสารไทยเรียก เจ้าพระยาแพรก หรือ แกรก) ต่อมาได้เป็นพระมเหสีฝ่ายซ้ายในเจ้าพระยาญาติ ท่านแม่นางศรีเสงี่ยมมีพระราชโอรสพระองค์หนึ่ง คือ เจ้าพระยาธรรมราชา ซึ่งได้สืบราชสันตติวงศ์อาณาจักรเขมรในเวลาต่อมา
พระประวัติ.
ท่านแม่นางศรีเสงี่ยมเป็นธิดาของขุนทรงพระอินท์ พระพี่เลี้ยงของพระอินทราชา และเป็นพระญาติวงศ์ของพระอินทมิตรา (พระนามเดิม นางเกสร) เจ้านายจากอโยธยาที่ประทับในเมืองพระนคร หลังสมเด็จพระราเมศวรเข้ายึดครองเมืองดังกล่าว และยังเป็นญาติของพญาศรีราชเดโชไทยซึ่งเป็นขุนนางที่มีชื่อเสียงทั้งคู่ ต่อมาเข้ารับราชการเป็นบาทบริจาริกาตำแหน่งพระสนมในพระอินทราชา พระราชโอรสในสมเด็จพระบรมราชาธิราชที่ 2
หลังเจ้าพระยาญาติลอบสังหารพระอินทราชา ขึ้นปกครองเมืองพระนครเอง และได้แต่งตั้งให้นางเป็นพระมเหสีฝ่ายซ้าย ดังปรากฏเนื้อหาใน "พงศาวดารเขมรฉบับนักองค์เอง" ความว่า "...ครั้นอยู่มาปีหนึ่งพญาคามยาตแต่งกลอุบาย เอาดาบใส่ในยแงสุราผนึกปลอมเข้าไปกับของทั้งปวง เข้าไปถวายพระอินทราชา ๆ ให้เปิดแงออก ผู้ซึ่งเอาของมาถวายนั้นก็ชักเอาดาบในแงเข้าฟันพระอินทราชาตาย จับพระมเหษีย์หนึ่งพระสนมหนึ่ง พญาคามยาตได้เสวยราชณะเมืองพระนครหลวง..." สอดคล้องกับ "ราชพงษาวดารกรุงกัมพูชาฉบับนักองค์นพรัตน" ที่ระบุว่า "พระเจ้าบรมราชากษัตริย์เมืองไทย จึงได้เศกให้พระยาแกรก ซึ่งเปนพระราชบุตรของพระเจ้าธรรมโศรกราชขึ้นเสวยราชสมบัติ ทรงพระนามพระอินทราชา ครั้นอยู่ต่อมาไม่นาน พระบรมราชาเจ้าพระยาญาติ ใช้ให้มหาดเล็ก (คนสนิท) ๒ คน ไปลอบฆ่าพระอินทราชาถึงทิวงคตเสียในปีฉลูนั้นเอง ๚" มีเรื่องราวว่าหลังเจ้าพระยาญาติสังหารพระอินทราชา ผู้ปกครองชาวสยามไปแล้ว ครั้นเสด็จพระราชดำเนินเข้าไปภายในพระราชวัง ก็ทรงเห็นหญิงสาวชาวสยามกำลังร่ำไห้อยู่ในพระตำหนัก เมื่อเจ้าพระยาญาติตรัสถาม หญิงชาวสยามก็ก้มพระพักตร์ ทรงมองเจ้าพระยาญาติด้วยหางพระเนตร แล้วตรัสกลับไปว่าชื่อศรีเสงี่ยมเป็นเจ้ามาแต่อโยธยา เจ้าพระยาญาติชื่นชอบในรูปโฉมของนางจึงตั้งขึ้นเป็นพระมเหสีในพระองค์ "พงศาวดารเขมรฉบับนักองค์เอง" กล่าวถึงตอนนี้ว่า "...ฝ่ายซ้ายนั้นครองกันกับนักนางพศรีผู้บุตรขุนทรงพระอินท์ มีบุตรคลอดปีเถาะ ชื่อเจ้าพญาธรรมราชา แลนักนางพศรีกับนางเกสรซึ่งเปนพระมเหษีฝ่ายซ้ายนั้นเปนญาติพญาศรีราชเดโชไทย..."
ครั้น พ.ศ. 2001 เจ้าพระยาธรรมราชา พระราชโอรส ได้ปราบดาภิเษกขึ้นเป็นเจ้ากรุงกัมพูชา มีพระนามว่า "สมเด็จพระราชโองการ พระธรรมราชาธิราชรามาธิบดี"